text:
Byatangajwe kuri iki Cyumweru, tariki ya 18 Nzeri 2022, mu nama yahuje abayobozi b’Umuryango FPR Inkotanyi bagize Komisiyo ishinzwe Imiyoborere Myiza ku rwego rw’Umujyi wa Kigali.
Iyi nama yatumiwe abayobozi b’iyi komisiyo ku nzego zitandukanye zirimo urw’Umujyi wa Kigali, iz’uturere tuwugize ndetse n’abo mu mirenge yose uko ari 35. Yitabiriwe kandi n’abayobozi b’udushami twayo ku rwego rw’umujyi, uturere n’ingaga z’urubyiruko n’abagore.
Umuyobozi wa Komisiyo ishinzwe Imiyoborere Myiza mu Muryango FPR Inkotanyi ku rwego rw’Umujyi wa Kigali, Prof. Niyomugabo Cyprien, yavuze ko kugira ngo urubyiruko rukomeze kwihugura ku ngingo nyinshi zitandukanye, umujyi uteganya gushyiraho ishuri rizafasha mu kubarera no kubongerera ubumenyi buzatuma baba intangarugero mu gihe kiri imbere.
Ati “Iryo shuri rizabamo amasomo ajyanye n’umuco, ubukungu, ikoranabuhanga, mbese iyo mitekererezae ya FPR yo kubaka Umunyarwanda ushoboye igere kuri bose.”
Yemeje ko aya masomo ari yo azatuma u Rwanda rugira abayobozi b’ahazaza bashoboye bafite indangagaciro zubaka igihugu mu nguni zose.
Ntabwo hatangajwe igihe iri shuri rizafungurirwa nubwo yijeje ko ari mu gihe cya vuba.
Niyomugabo yavuze ko muri iyi nama banarebeye hamwe ibyo Umuryango FPR Inkotanyi wiyemeje kugezaho abaturage niba biri gushyirwa mu bikorwa n’aho kongera imbaraga.
Yagize ati “Nkatwe rero dushinzwe kureba uko imigabo n’imigambi ishyirwa mu bikorwa mu Mujyi wa Kigali, byari ngombwa koko ko tuza tukaganira niba yinjira muri wa murongo nyawo Abanyarwanda bahisemo biturutse ku mateka yabo n’imiyoborere biyemeje.”
Yavuze ko bagomba kujya mu baturage bakabakangurira gukurikiza gahunda za Leta zose haba mu burezi, imibereho byiza, kwizigamira binyuze muri Ejo Heza n’ibindi.
Ati “Hari nk’aho mu minsi yashize hagaragaye raporo y’abana batewe inda, icyo tugomba kugikoraho ubutabera bugakurikizwa ariko n’abana bakamenya uburenganzira bwabo n’inshingano zibareba.”
Umuyobozi ushinzwe Imiyoborere Myiza mu Karere ka Kicukiro, Mukandahiro Hydayat, yavuze ko uyu munsi mu bijyanye n’imiyoborere n’abayobozi barajwe ishinga no kubona umuturage ku isonga mu kumuha serivisi zose akeneye, birinda ivangura iryo ari ryo ryose.
Ni igitekerezo ahurizaho n’Umuyobozi w’Umudugudu wa Rwinyana, mu Murenge wa Gisozi, Hitimana Jean Marie Vianney, uvuga ko mu myaka 28 ishize u Rwanda rwateye imbere mu miyoborere.


c: text/html

text:
ku wa 13 Nzeri 2014.
Hits: 20
ku wa 13 Nzeri 2014,njyanwa mu iyerekwa mbona itorero riyobowe n’umuhanuzi-kazi Marie Esther Murebwayire,mu itorero yarayoboye ryari rifite abashumba bagera kuri 15,aba bashumba ntabwo bumvikanaga kubera kurwanira umwanya wa (2) ku muyobozi mukuru w’itorero n’umwanya wa (3) iyo myanya yombi yateje akavuyo gakomeye cyane muri iryo torero bituma muri iryo torero habamo ubukene bukabije.
ku wa 13 Nzeri 2014,njyanwa mu iyerekwa mbona itorero riyobowe n’umuhanuzi-kazi Marie Esther Murebwayire,mu itorero yarayoboye ryari rifite abashumba bagera kuri 15,aba bashumba ntabwo bumvikanaga kubera kurwanira umwanya wa (2) ku muyobozi mukuru w’itorero n’umwanya wa (3) iyo myanya yombi yateje akavuyo gakomeye cyane muri iryo torero bituma muri iryo torero habamo ubukene bukabije.
Nerekwa umuyobozi wiryo torero Esther ahamagaza inama rusange nyuma yamateraniro kugirango babashe gukemura ibibazo biri muri iryo torero,mbona abanyetorero bose bitabira inama maze umuyobozi mukuru wiryo torero ahamagaza abashumba bose bayoboye iryo torero barwaniraga imyanya bashyirwa imbere y’itorero kugirango basobanurire abakiristu icyo baba bapfa kugirango abakiristu babone kubakemurira ibibazo byabo bijyanye n’ubukene.
Bose babuze icyo bavuga,batangira kurya iminwa,bakorwa nisoni kuko byari bigayitse gusobanurira abakiristu ko,barimo kurwanira ubuyobozi cyangwa imyanya y’ubuyobozi kandi bitwa abakozi b’Imana. Nyuma yogukemura izo mpaka mbona abakiristu basozoraniriza impiya hamwe kugirango bafashe abo bashumba bari bafite ubucyene bukabije.

robotstxt: allowed

filter: keep


text:
Ubukangurambaga bugamije kuzuzanya kw’abaturage n’abayobozi bwitezweho umusaruro
Kubera ibibazo bamakimbirane bigize iminsi bigaragara hagati y’abayobozi n’abaturage, Minisiteri y’Ubutegetsi bw’Igihugu (MINALOC), yatangije ubukangurambaga bugamije gukangurira impande zombi kongera kuzuzanya, nyuma y’uko bigaragaye ko hari icyuho hagati y’abayobozi n’abaturage biturutse ku kuba inama zibahuza zitari zigiterana kubera Covid-19.
Icyo cyuho ngo kikaba cyaratumye imyumvire igabanuka cyangwa ihinduka bikagaragazwa n’ibikorwa bidakwiye, aho abayobozi bagiye bahohotera abaturage cyangwa abaturage bagahohotera abayobozi.
Ubwo bukangurambaga burimo kuba guhera ku wa Mbere tariki ya 06 Nzeri 2021 buzamara icyumweru kimwe, aho biteganyijwe ko ibibazo byihutirwa byugarije abaturage bitangira gukemurwa kuva ku rwego rw’akarere kugeza ku rwego rw’umudugudu, hahura umubare muto w’abaturage kugira ngo amabwiriza yo kwirinda Covid-19 akomeze kubahirizwa.
Mu Karere ka Ruhango hamwe mu hatangirijwe ubwo bukangurambaga, abaturage bagaragaza ko hari ibibazo byinshi byari byarabuze uko bikemurwa birimo urugomo, amakimbirane mu ngo, ndetse no kuba hari imiryango itaka kutagira aho ikinga umusaya kubera amazu yasenyutse.
Umwe mu bavuga ko ari mu kiciro cy’abo amateka agaragaza ko basigaye inyuma mu Murenge wa Mbuye, avuga ko inzu ye yenda kumugwaho kuko yabuze uwamufasha kuyisana kuko bitari byemewe ko abantu bahura agasaba ko bamufasha imvura y’umuhindo ntizamucikireho.
Agira ati “Rwose hano hari ibibazo byinshi abayobozi twaratatanye nta mwanya babonaga wo gumekemura ibibazo by’abaturage birimo urugomo, amakimbirana mu ngo abana barwana na ba se abagore barwana n’abagabo, ubusinzi no guhungabanya umutekano bitwaje ko nta bayobozi babari hafi”.
Yongreaho ati “Njyewe by’umwihariko ndishimye kuba tugiye kongera guhura tukabwira abayobozi ibibazo byacu, nkatwe abahejwe n’amateka dufite ikibazo cyo kuba imvura iyo iguye tunyagirirwa mu rugo duhagaze twasohotse ngo amazu atatugwira. Nasaba ko baba yenda badushakiye amacumbi twaba turimo kuko amazu yaraguye, hari n’imiryango icumbikiwe aho polisi yahoze”.
Umuyobozi w’Akarere ka Ruhango, Habarurema Valens, avuga ko kuba abaturage n’abayobozi batari bagihura byatanze koko icyuho agereranya no kuba ababyeyi n’abana baratandukanye, abana bakabura uburere ababyeyi na bo bakicwa n’agahinda ko kutabona abana babo.
Avuga ko iyo ababyeyi badahura n’abana hagashira imyaka nk’ibiri bose bahomba kuba batarimo kwishimana n’abana babo, bityo n’amakosa yagaragaye ntakosorwe cyangwa habeho kujya inama.
Agira ati “Iyo abantu baganira byanze bikunze hari icyo bashobora kugeraho haba gukemura ibibazo no kuganira ngo haboneke amakuru yakwifashishwa mu gukemura ibindi bibazo, n’ubwo Covid-19 itarangiye ariko ubu hakinguwe gahunda yatuma duhura hamwe n’ingamba zirimo gufatwa zo guhangana n’icyorezo bizatuma dukomeza kubona uburyo bwo kubonana”.
Avuga ko nyuma yo gutangiza ubu bukangurambaga ku nzego z’uturere hagiye gukurikiraho kuyitangiza mu mirenge kugeza ku tugari habanza guhura ibyiciro bisanzwe birimo abakuru b’imidugudu, ba mutwarasibo, abavuga rikumvikana n’izindi nzego zihura n’abaturage kugira ngo hakomeze kuganirwa uko ibibazo byakemuka.
Asaba abayobozi guhura bagatoranya ibibazo byugarije abaturage birimo nko kuba hari abo amazu yabo atameze neza, abana batabona uko bajya ku mashuri, abarembeye mu ngo bikaganirwaho kugira ngo bifatirwe imyanzuro muri iki cyumweru cyatangijwe kuri uyu wa 06 Nzeri 2021.
Agira ati, “Ntihaze kugira uwitwaza kudatanga serivisi kubera Covid-19, ntihagire umuturage uburana n’umuyobozi kubera Covid-19, ariko nanone ntihaze kugira uwirara ngo Covid-19 yarangiye kuko iracyariho ariko tugomba no gukomeza kwitwararika”.
Mu bindi bibazo bigomba kwihutirwa gukemurwa harimo ibijyanye n’ibibangamiye umutekano, amakimbirane mu miryango, nyuma yahoo hakazakurikiraho inteko z’abaturage zisanzwe buri wa kabiri, mu gihe ibikorwa bihuza abaturage birimo n’umuganda nabyo bigeye gutegurwa kugira ngo bisubukurwe.


text:
Ubucuti budafite intego ni iki?
Hari abantu batekereza ko ubucuti budafite intego ari uburyo bwo kugaragaza ko ukunda umuntu mudahuje igitsina; ibyo bakabikora mu magambo cyangwa mu bikorwa. Ese kugaragariza umuntu ko umwitayeho ni bibi? Si ko biri byanze bikunze. Umukobwa witwa Ann yaravuze ati “iyo ugeze igihe cy’irambagiza maze ukumva hari umuntu ukunze, ubu ukeneye kumenya niba na we yumva akwishimiye.”
Icyakora muri iyi ngingo, turi bwibande ku bucuti abantu bagirana, basa n’abakundana, ariko mu by’ukuri nta ntego ifatika bafite.
“Kwita ku muntu mu buryo bwihariye kubera ko ushaka kumumenya neza kurushaho, bitandukanye no gukunda umuntu maze mu buryo butunguranye ukabivamo, kuko utari ufite intego ifatika.”—Deanna.
Kuki hari abantu bagirana ubucuti budafite intego?
Hari ababikora bagira ngo bumve barushijeho kwigirira icyizere. Umukobwa witwa Hailey yaravuze ati “iyo umaze kubona ko ukundwa muri ubwo buryo, bituma wumva ari uko byahora.”
Ariko iyo ushaka kwereka umuntu ko umukunda kandi mu by’ukuri bitakurimo, biba bigaragaza ko utita ku byiyumvo bye. Bishobora no gutuma abantu bibaza byinshi ku myanzuro yawe. Bibiliya igira iti “umuntu utagira umutima yishimira ubupfapfa.”—Imigani 15:21.
Hailey yageze kuri uyu mwanzuro, ugira uti “ubucuti budafite intego butangira ubona nta cyo butwaye ariko akenshi burangira nabi.”
Bigira izihe ngaruka?
-
Bituma uvugwa nabi.
“Umuntu ukunda kugirana ubucuti n’abantu nta ntego, aba atarakura mu bitekerezo kandi atigirira icyizere. Uba uzi neza ko akuryarya”—Jeremy.
Bibiliya iravuga iti “urukundo . . . ntirushaka inyugu zarwo.”—1 Abakorinto 13:4, 5.
Bitekerezeho: Ni ayahe magambo wavuga cyangwa ibikorwa wakora, bigatuma abandi bumva ko ugirana n’abo mudahuje igitsina ubucuti budafite intego?
-
Bibabaza uwo mufitanye ubucuti.
“Iyo mpuye n’umuntu ukunda gutendeka abakobwa, numva ntashaka kuba hamwe na we. Ni nk’aho aba ashaka kumvugisha gusa kubera ko ndi umukobwa. Mu by’ukuri abahungu nk’abo baba bareba inyungu zabo, ntibaba banyitayeho.”—Jaqueline.
Bibiliya iravuga iti “buri wese ntakomeze gushaka inyungu ze bwite, ahubwo ashake iza mugenzi we.”—1 Abakorinto 10:24.
Bitekerezeho: Ese wigeze kwibwira ko umuntu agukunda, ariko ugasanga burya waribeshye? Niba byarakubayeho se, wumvise umeze ute? Ni iki wakora kugira ngo nawe wirinde kubabaza abandi?
-
Kugenda utendeka abo mudahuje igitsina bituma utagaragaza urukundo nyakuri.
“Jye numva ntashakana n’umuntu ukunda gutendeka, cyangwa ngo nemere ko andambagiza. Ubundi se umuntu nk’uwo wamwizera ute?”—Olivia.
Dawidi, umwanditsi wa Zaburi yagize ati “sinifatanya n’abahisha abo bari bo.”—Zaburi 26:4.
Bitekerezeho: Umuntu ukunda gutereta abantu benshi, akundwa n’abantu bameze bate? Ese nawe ukunda umuntu nk’uwo?


text:
Abangavu badatanga amakuru batuma ihohoterwa ridacika.
Bamwe mu bangavu bo mu mirenge ya Kibangu na Mushishiro mu karere ka Muhanga , bavuga ko kudatanga amakuru no guhishira ababahohotera ari imwe mu mpamvu zituma ihohoterwa rishingiye ku gitsina ridacika.
Abangavu bamwe bo mu karere ka Muhanga, baganira n’umunyamakuru wa The Bridge Magazine, mu mirenge ya Mushishiro na Kibangu, babajijwe uruhare rwabo mu gukumira no kurandura ihohoterwa ribakorerwa, bavuze ko bamwe muri bo muri iki gihe badapfa kubivuga, kuko ngo baba bashaka indonke ku babahohoteye.
Muteteshe Clarisse hamwe na bagenzi be, bavuga ko ihohoterwa ryabo barigiramo uruhare, aho usanga banga gukora, ngo bikure mu bukene bagahohoterwa babeshyeshywa ko bazajya bahabwa ibyo bifuza byose, bakicecekera ntibatange amakuru batanga cyangwa ngo banayatangire ku igihe.
Uwiragiye Philomène yagize ati “abakobwa tugomba gukora, tukabona amafaranga yo kwikenuza, tukabona ibyo twifuza ku buryo abaduhohotera babura aho bahera badushukisha utuntu twa hato na hato.” Akomeza asaba bagenzi be, ko bagomba kwihagararaho, ntibanaceceke mu gihe hari uwababahohoteye, yaba ubashuka cyangwa uwabafashe kungufu bakagana ku rwego rw’igihugu cy’ubugenzacyaha (RIB) bakabivuga maze bagahanwa. Aba bangavu bakomeje bavuga ko ibyo bishyizwe mu bikorwa ihohoterwa ribakorerwa ryacika burundu.
Bamwe mu babyeyi baganiriye n’umunyamakuru, bahurije ku mvugo imwe, ko ikibazo cy’abana b’iki gihe batakibwira ababyeyi babo ibyababayeho.
Nyiraminani Florence yagize ati “abakobwa b’iki gihe batinya gukora bakirirwa bigendera, bareba utuntu twiza abana b’abakire bafite nabo bakatwifuza, babibura ku babyeyi babo b’abakene, bakigira mu maraha bakabashukirayo. Ikibabaje n’uko bashukwa n’abagabo bakuru bitwaje amafranga. Ababyeyi babo bababona bagarutse bafite inda, bakabura uko bagira. Babaza abazibateye, bakanga kubavuga ngo batanga kubafasha, bakaza bavuga igihe cyararenze babonako ntacyo bakibamarira. Aba babyeyi barasaba ko ababikora bitwaje ubukire bajya bakurikiranwa kuko babamazeho abana babahohotera, babashukisha amafaranga bigatuma abana batabibwira ababyeyi babo .
Umuyobozi wungirije ushinzwe imibereho myiza y’abaturage mu karere ka Muhanga, Mukagatana Fortunée, yavuze ko ababyeyi aribo ba mbere bagomba gutoza abana babo kuvuga ibyababayeho mu biganiro bagirana, ntibate inshingano zabo , bagatinyuka gutanga amakuru kandi agatangirwa igihe. Kuko niyo batinze ibimenyetso by’uwakoze ihohotera biba bitakigaragaye bityo ntahanwe. Uyu muyobozi yakomeje avuga ko uwahohotewe, agomba kwihutira kujya ku rwego rw’igihugu rw’ubugenzacyaha (RIB) bakabivuga, kuko icyaha cy’ihohoterwa kitajya cyungwa na rimwe, kandi nibabikora gutyo n’ubutabera bugashyira amategeko mu bikorwa ihohoterwa muri rusange rizagabanuka.
Itegeko nomero 68/2018 ryo kuwa 30/08/2018 riteganya ibyaha n’ibihano muri rusange ryasohotse mu igazeti ya Leta numero idasanzwe ku wa 27/09/2018 mu ngingo yaryo 133 yiri tegeko rivuga ko umuntu wese ukorera ku mwana kimwe mu bishingiye ku gitsina aba akoze icyaha.


text:
Home > Amakuru Yose > Amakuru mashya > Mu Rwanda > Nkore iki?Muri lockdown madamu yatahuye ko nsohora vuba iyo ntera akabariro (...)
Muri ibi bihe isi yose irimo guhangana n’icyorezo cya COVID-19, abantu benshi irimo kubagiraho ingaruka zikomeye haba mu buryo bw’ubukungu ndetse no mu mibanire y’abashakanye by’umwihariko ku gikorwa cyo gutera akabariro.
Ni muri urwo rwego umwe mu bakunzi b’urubuga rwa IMIRASIRE yatwandikiye asaba ko abakunzi barwo bamugira inama nyuma y’uko umugore we atahuye ko arangiza vuba mu gihe cyo gutera akabariro.
Yagize ati"Nitwa Vedaste mbarizwa i Rusizi mu ntara y’i Burengerazuba, ndubatse mfite umugore n’abana 2.Ikinteye kugisha inama kuri uru rubuga ni ikibazo nahuye nacyo ubwo twashyirwaga mu kato ubwo iki cyorezo cya COVID cyageraga mu Rwanda by’umwihariko n’ubu twe mu karere tubarizwamo tukaba tukiyirimo bikaba byaratumye ntahurwa ko nta kigenda mu buriri.
Nkora akazi gasanzwe ariko ntari butangaze,katumaga nzinduka nkanataha ntinze ku buryo nakundaga gutaha madame yaryamye ndetse no muri weekend bikaba uko kuko iyo nabaga ntakoze nagoroberezaga mu kabari ngo nsange yaryamye.
Impamvu y’uko gutaha ntinze rero nta yindi n’uko nagirango njijishe madame ngo atambaza impamvu musondeka iyo dutera akabariro.Ibi mbivuga kuko mbere tugishakana twajyaga tubikora nakwitwa ngo ndamutegura nkahita nsohora ntarinjiza igitsina cyanjye mucye.
Iyo yabimbazaga nazanaga urwitwazo ko mbyuka kare nkataha ntinze bityo nkaba mfite umunaniro ukabije hanyuma akankundira akabyumva akihangana.
Nakomeje kujya mujijisha gutyo iminsi irashira indi irihirika yarabyakiriye,ariko muri iyi minsi abantu bashyirwaga mu kato nibwo ibyanjye byose byamenyekanye maze mbura ayo ncira n’ayo mira.
Muti byagenze gute?
Umunsi wa mbere abantu batemerewe gusohoka mu ngo, nanjye akazi karahagaze maze nkirirwa mu rugo ariko nkajya nshaka impamvu za hato nahato zituma ntatera akabariro inshuro nyinshi kuko n’ubundi cya kibazo cyo kurangiza vuba nahuraga nacyo.
Umunsi wa mbere umugore yaranyihanganiye, uwa kabiri biba uko kugeza icyumweru gishize. Umunsi umwe yaranyicaje ambwira ko arambiwe guhora abangamiwe n’uko ntamuryohereza ambaza impamvu byakomeje kugenda nka mbere kandi nta nakazi mfite ngo wenda ndananiwe kandi nta nikindi kibazo kigendanye n’amikoro cyari gihari ngo wenda mbe mpangayitse.
Nabuze icyo musubiza ndaruca ndarumira ariko mu rwego rwo kwirinda kumubabaza mubwiza ukuri kuko nabonaga atangiye kugira agahinda nanjye bikambabaza kuko mukunda.
Namusobanuriye ko mbere gato y’uko mushaka najyaga nikinisha kenshi gashoboka ku buryo noneho najyaga guhura n’umukobwa namusuhuza byonyine nkasohora gusa nyuma ibyo byo gusuhuza umukobwa nkarangiza byaje kurangira aho nshakiye umugore ariko ibyo gutera akabariro bikomeza kuba ikibazo kuko ubu mbibabwira ituru ya kabiri ntirenza iminota ibiri.
Yangiriye inama ko twajya kwa muganga ariko tugezeyo bampa imiti ntiyagira icyo imarira none byanyobeye ari nayo mpamvu mbiyambaje ngo mumfashe mumbwire niba hari ubundi buryo nabikoramo cyangwa niba hari indi miti nafata dore ko nubu turi muri guma mu rugo y’umwihariko nkuko mubizi."
Uramutse wifuza kugisha inama ,ubuhamya mu rukundo,kuduha ibitekerezo watwandikira kuri email ; fredwamamaye@gmail.com
ko mbona uyu mugabo atorohewe!
icyakora nanjye numva yakoresha izo nyunganiramirire ,gusa njye sindazikoreshaho numva bazivuga ko ngo zifasha abarangiza vuba cg abikinisha nabigitsina gitinda gufata umurego
Wa mugabo uko mbibonye ufite umugore ugukunda kandi ntiyifuza kukubabaza nawe shaka inzira zose unyuramo umunezeze si no uzashiduka yashutswe aguce inyuma.
Nanjye mba muri America ariko kubera ibyo turya byuzuyemo amasukari byatumaga ndangiza vuba mu gihe cyo gutera akabariro ariko abo bantu bacuruza izo nyunganiramirire za gishinwa naje kubamenya bakajya bazinyoherereza ku iposta dore ko atari imiti iri chemical.Bambwiye ko bakorera mu mujyi wa kigali rwagati ruguru ya gare ya downtown baramfashije rwose.
nanjye icyo kibazo umugabo wanjye yahuye nacyo mu minsi ishize mutumirizaho izo products za gishinwa ariko ubu sinababwire amata arayanywa akayamara.Gusa zisa n’izihenze kuko zantwaye agera kuri 63000Frw.
Muvandimwe,ikibazo ufite kirakomeye kandi ndahamya ko atari wowe ugifite wenyine. Muri iyi lockdown abagabo benshi byagaragaye ko batanyura abagore babo.
Inama nakugira rero n’uko wazajya ukora sports , ukanywa amazi menshi, byakwanga ugashaka inyunganiramirire (Food suplement) za gishinwa kuko zirafasha mu gihe wakurikije amabwiriza kuko hari uwo nzii zafashije. uzahamagare izi nimero cg wandike kuri watsap +250783602726 bazagufasha rwose.


text:
Urubyiruko rurasabwa kugira amakenga ku babizeza kubajyana mu mahanga
Urwego rw’Igihugu rw’Ubugenzacyaha (RIB) ruraburira urubyiruko kudashidukira ababizeza ibitangaza byo kubajyana mu bihugu byo hanze kuko abenshi baba bagamije kubacuruza (Human Trafficking) kugira ngo bazakoreshwe imirimo y’ubucakara.
Ibi bitangajwe na RIB mu gihe raporo yayo y’imyaka itatu ishize igaragaza ko hari Abanyarwanda biganjemo urubyiruko barenga 200 batwawe mu bihugu bitandukanye by’amahanga byiganjemo ibihugu by’abarabu bashutswe ko bagiye gukora akazi keza, bakisanga barimo gukora imirimo idafite aho itaniye n’ubucakara.
Iyo raporo igaragaza ko guhera mu mwaka wa 2018 kugera muri 2021 abantu 215 ari bo bajyanywe bagacuruzwa, babeshywa ko bababoneye akazi keza kandi kazajya kabahemba amafaranga menshi.
Umukobwa umwe muri abo bantu bashutswe ariko ku bw’amahirwe akaza kugarurwa, avuga ko yashutswe n’abantu batuye mu gihugu cya Kenya bahuriye ku mbuga nkoranyambaga bakamwizeza kuzamushakira akazi keza, nyuma bamwoherereza itike n’amafaranga y’ibyangombwa, ariko ageze muri Kenya aza kuhamara icyumweru cyose, ari nabwo yababajije impamvu batamwereka akazi bamuhamagariye.
Ati “Arambwira ati ihangane kuko ufite amahirwe menshi y’uko utanakora hano ukajya mu bihugu byo hanze. Hano bari kuzajya baguhemba ibihumbi 400 ariko ahantu ugiye bazajya baguhemba ibihumbi 600, ariko natangiye kubabara nkimara kwinjira mu ndege mva muri Kenya, kuko ni wo munsi navuze ngo birarangiye no kuzongera kumenya ko jyewe ndiho. Uba usa n’aho wicukuriye imva”.
Akomeza agira ati “Twebwe twari ibicuruzwa ariko umuntu atazi ko ari igicuruzwa, ngeze muri Kuwait kugira ngo bazaze kuntwara na byo byari ibibazo kugeza n’aho natekereje kwiyahura, ntabwo nari nzi ko ngiye mu kazi ko mu rugo, ntabwo kari akazi byari uburetwa, kuko nturyama, ibyo kurya uheruka bya bindi bakugaburiye winjira nta bindi wongera kubona keretse ibyo basigaje. Ubuzima buragorana ukaryama wagera mu masaa cyenda z’ijoro ukumva barakubyukije. Uhera mu gitondo ukagera nimugoroba utakwicara ngo ufate n’amazi yo kunywa”.
Raporo ya RIB yerekana ko abantu bagiye gucuruzwa mu mwaka wa 2018/2019 bari 63, naho mu mwaka wakurikiyeho wa 2019/2020 bariyongereye bagera kuri 91, mu gihe muri 2020/2021 icyaha cyo gucuruza abantu cyagabanutse bakagera kuri 61. Muri ubu bucuruzi bwakorewe abantu mu myaka itatu, abahohotewe cyane kurusha abandi ni ab’igitsina gore kuko bangana na 156 mu gihe abagabo ari 59.
Muri aba 215 bakorewe ubwo bucuruzi mu gihe cy’imyaka itatu, harimo abo Leta y’u Rwanda yashoboye kugarura kuko raporo ya RIB yerekana ko mu mwaka wa 2020/2021 bashoboye kugarura abantu 16, naho 2019/2020 hagarurwa 11, mu gihe muri 2018/2019 hagaruwe 23.
Bamwe mu rubyiruko bavuga ko bakunda guhura n’abantu benshi ku mbuga nkoranyambaga bakabasezeranya byinshi birimo no kubishyurira amashuri yo hanze, ariko ngo ntabwo bari bazi ko baba bagamije kubacuruza.
Undi mukobwa w’imyaka 18, ati “Ikintu cyantunguye ni abashuti banjye ngo babonye buruse zo hanze ngo banditse kuri internet barabahamagara, n’abandi bantu nzi babuze bagiye hanze ngo bagiye mu kazi. Ikintu nkuyemo ni uko ntagomba kwizera abo bantu baza bakubwira ko hanze hari akazi, ukamenya uburyo ubitwararikaho”.
Umuvugizi wa RIB Dr. Thierry Murangira, avuga ko abantu bakora ubwo bucuruzi bakoresha amayeri menshi kuko baba babanje kwikundisha ku wo bashaka kugurisha bakamenya amakuru ye neza, ubundi bakazamushuka bagendeye ku hantu basanze afite intege nke, ariko ngo ikiruta byose ni uko umuntu yajya agira amakenga.
Ati “Banza umenye uwo muntu wakwigizeho inshuti ushaka kuguha akazi, arashaka iki? Ni iyihe nyungu, ababyeyi na bo turabasaba ko bagomba kumenya ibyo abana babo bahugiyemo, bakurikirane bamenye, bajye banabigisha ko ak’imuhana kaza imvura ihise, ko umuntu wese waje yakugiriye impuhwe zishobora kuba atari shyashya”.
Raporo ya RIB igaragaza ko mu gihe cy’imyaka itatu abantu bacurujwe cyane ari abari mu kigero cy’imyaka iri hejuru ya 18, kuko ubwo bucuruzi bwakorewe abantu 146, mu gihe abari munsi y’imyaka 18 bangana na 69.


text:
Korali Family of Singers bateguye igitaramo bitiriye ‘Umuryango Mwiza’
Twajyanye na korali Le Bon Berger gusura i Kibeho burya uhageze wese ubuzima burahinduka
Léonidas MUHIRE
Kuri iki cyumweru ku itariki ya 13 Gashyantare 2022, Nkunda Gospel yajyanye n’abaririmbyi ba korali Le Bon Berger y’abanyeshuri ba Kaminuza y’ u Rwanda, Ishami rya Huye, gusura i Ngoro y’amabonekerwa ya Kibeho iherereye mu Karere ka Nyaruguru, aho aba baririmbyi baririmbye misa ndetse banasura ibice bitandukanye bigize amateka ya Kibeho.
Mu kiganiro twagiranye n’umuyobozi wungirije w’ingoro y’amabonekerwa ya Kibeho, Padiri Gatete Jean Pierre yatangaje ko umuntu wese wagiriye ubuntu bwo gusura aka gace gatagatifu atangira kwakira impinduka mu buzima bwe. Yagize ati:
‘’Abantu bose baraza baturutse hirya no hino ku isi bagasubirayo barangwa no kwerera imbuto aho baturutse ariko natwe tukaba twabihamya bitewe n’uko baza ndetse n’uko basubirayo bameze kuko haba hari itandukaniro rikomeye. Ubutumwa bwa Kibeho iyo bubacengeye bumva ko ari intumwa zigiye kwamamaza ubutumwa bw’umubyeyi Bikira Mariya’’.
Nkunda Gospel yifuje no kuganiriza korali ya Le Bon Berger nyuma yo gusura no gusobanurirwa ayo mateka kugira ngo badusangize impamvu y’uru rugendo. Umuyobozi w’iyi korali Bwana Tuyishime Egide yagize ati:
‘’Korali ubundi ntabwo turirimba gusa ahubwo turanasenga. Muri uko gusenga rero dukora n’andi masengesho ku ruhande nk’uru rugendo rutagatifu….Tuba twizeye rero ko isengesho hari icyo riri bukore ku buzima bwa buri munsi bwa korali
Agace ka Kibeho kari mu duce nyobokamana dusurwa cyane muri Afurika aho bamwe mu bahasura bavuga ko bahabonera ibisubizo by’ibibazo baba bafite.
Byose byatangiye mu mwaka w’1981 ubwo abakobwa batatu ari bo Mukangango Marie Claire, Mumureke Alphonsine na Mukamazimpaka Anatharie, bigaga mu ishuri ryisumbuye rya Groupe Scholaire Mère du Verbe Nyinawajambo batangiraga kubonekerwa bagahabwa ubutumwa n’umubyeyi Bikira Mariya.
Ku itariki ya 28 Ugushyingo 1981 Mumureke Alphonsine wigaga mu mashuri yisumbuye yabonekewe n’umubyeyi Bikira Mariya bwa mbere ariko abishidikanyaho ndetse aza gusenga asaba ko hagira undi ubonekerwa kugira ngo abyemere. Ntibyatinze kuko ku itariki ya 12 Mutarama 1982 Mukamazimpaka Anatharie na we yaje kubonekerwa agahabwa ubutumwa na Bikira Mariya.
Mu kwezi kwa gatatu k’uwo mwaka, Mukangango Marie Claire na we yaje kubonekerwa ku itariki ya 3 Werurwe.
Amabonekerwa yarangiye ku itariki ya 28 Ugushyingo 1989. Abo bose bahabwaga ubutumwa bushishikariza isi yose gusenga kandi bagasabwa kubusangiza abandi. yarangiye ku itariki ya 28 Ugushyingo 1989. Abo bose bahabwaga ubutumwa bushishikariza isi yose gusenga kandi bagasabwa kubusangiza abandi.
Muri bo, umwe yitabye Imana azize Jenoside yakorewe Abatutsi muri Mata 1994 , undi ni umubikira i Roma mu Butaliyani, mu gihe Mukamazimpaka Anatharie we yagumye i Kibeho kugeza magingo aya.
Ayo mabonekerwa yemejwe ku mugaragaro n’ubuyobozi bwa Kiliziya ku isi no mu Rwanda ku itariki ya 29 Kamena 2001. Ayo matariki yabayeho amabonekerwa yizihizwa buri mwaka ariko buri cyumweru abakristu bavuye impande zose z’isi barahasura. Uduce dusurwa ni isoko y’amazi y’umubyeyi bikira Mariya, shapeli y’amabonekerwa , shapeli yo gushengerera ndetse n’ahitwa i Nyarushishi. Aya mateka niyo ahuruza impande zose z’isi gusura Kibeho ya Nyaruguru mu rwego rwo gusura utwo duce nyobokamana.


text: Nta giti cyiza cyera imbuto mbi, nta n’igiti kibi cyera imbuto nziza. Igiti cyose kirangwa n’imbuto zacyo. Koko nta we usoroma imitini ku mahwa, nta n’usarura imizabibu ku bitovu. Umunyamico myiza avana mu mutima we ibyiza bibitsemo, n’umunyamico mibi avana mu mutima we ibibi byawusabitse; kuko akuzuye umutima gasesekara ku munwa. Ni iki gituma mumpamagara ngo ‘Mwigisha! Mwigisha!’ kandi mudakora ibyo mbabwira? Umuntu wese ungana, akumva amagambo yanjye, kandi akayakurikiza, reka mbereke uwo namugereranya.


text:
Umuhuza wafer
Yitwa kandi umuhuza, plug na sock mubushinwa.Mubisanzwe bivuga umuhuza w'amashanyarazi.Ie igikoresho gihuza ibikoresho bibiri bikora kugirango wohereze ibigezweho cyangwa ibimenyetso.Ikoreshwa cyane mu ndege, mu kirere, mu kurinda igihugu no mu zindi gahunda za gisirikare.
Impamvu yo gukoreshawafer umuhuza
Impamvu yo gukoresha
Tekereza uko byagenda iyo hatabaho abahuza?Muri iki gihe, imirongo igomba guhuzwa burundu nuyobora bikomeza.Kurugero, niba igikoresho cya elegitoronike kigomba guhuzwa nogutanga amashanyarazi, impande zombi zinsinga zihuza zigomba kuba zihujwe neza nigikoresho cya elegitoronike hamwe nogutanga amashanyarazi muburyo bumwe (nko kugurisha).
Muri ubu buryo, ntakibazo cyo gukora cyangwa gukoresha, bizana ibintu byinshi bitoroshye.Fata urugero rwa bateri yimodoka.Dufashe ko insinga ya batiri ikosowe kandi ikanasudira kuri bateri, uruganda rukora ibinyabiziga ruzongera akazi, igihe cyo gukora nigiciro cyo gushyiramo bateri.Iyo bateri yangiritse kandi igomba gusimburwa, imodoka igomba koherezwa kuri sitasiyo yo kubungabunga, naho iyakera igomba gukurwaho na desoldering, hanyuma igishya igomba gusudwa.Kubwibyo, amafaranga menshi yumurimo agomba kwishyurwa.Hamwe nu muhuza, urashobora gukiza ibibazo byinshi.Gura gusa bateri nshya mububiko, uhagarike umuhuza, ukureho bateri ishaje, ushyireho bateri nshya, hanyuma wongere uhuze.Uru rugero rworoshye rwerekana inyungu zabahuza.Bituma igishushanyo mbonera nigikorwa cyoroha kandi cyoroshye, kandi kigabanya ibiciro byo gukora no kubungabunga.
Inyungu zawafer:
1. Kunoza inzira yumusaruro kugirango woroshye inzira yo guteranya ibicuruzwa bya elegitoroniki.Yoroshya kandi inzira yo gukora icyiciro;
2. Kubungabunga byoroshye niba ibikoresho bya elegitoronike binaniwe, birashobora gusimburwa byihuse mugihe hashyizweho umuhuza;
3. Biroroshye kuzamura hamwe niterambere ryikoranabuhanga, mugihe umuhuza yashizwemo, irashobora kuvugurura ibice no gusimbuza ibishaje nibindi bishya kandi byuzuye;
4. Kunoza igishushanyo mbonera ukoresheje guhuza bifasha injeniyeri kugira ihinduka ryinshi mugushushanya no guhuza ibicuruzwa bishya nigihe utegura sisitemu nibigize.
Igihe cyo kohereza: Kanama-20-2022


text:
Miss Grace Bahati n’umugabo we, Pacifique Murekezi, bari mu byishimo byinshi nyuma y’umwaka umwe bamaze barushinze.
Miss Grace Bahati abinyujije ku rukuta rwe rwa instagram yanditse amagambo akomeye yishimira umwaka umwe amaze ashyingiranywe na Pacifique ndetse anashimangira urukundo akunda Pacifique nyuma y’umwaka umwe bamaze bakoze ubukwe.
Miss Grace Bahati yifashishije videwo irimo amwe mu mafoto ye na Pacifique yafashwe mu bukwe bwabo maze ayaherekesha amagambo agira ati « Happy one year anniversary my love. Today is the day when God tied us in eternal bond. You have been the answer to all patience, gentleness and faithfulness in God. May we enjoy the blessings we receive but never forget our Blesser! I love you infinity and beyond @pacrondo ». Ugenekereje mu Kinyarwanda bishatse kuvuga ngo « Isabukuru nziza y’umwaka umwe w’ubukwe bwacu Rukundo rwanjye. Uyu munsi ni umunsi Imana yaduhambiriye mu ngoyi y’iteka. Wabaye igisubizo cyo kwihangana kose, ubwitonzi n’ubudahemuka mu Mana. Reka twishimire imigisha duhabwa ariko ntituzigere twibagirwa Uwaduhaye Umugisha ! Ndagukunda ubuziraherezo no kurenzaho @pacrondo ».


text:
“Abaturage badahari nti twakwitwa abayobozi”, Mayor Mbonyumuvunyi
Byavugiwe mu nteko y’abaturage yabaye hifashishijwe ikoranabuhanga yahuriranye n’icyumweru cy’ubukangurambaga bwo kunoza imitangire ya serivise.
Ubukangurambaga bufite intego igira iti “Serivise inoze kandi yihuse, ishingiro ry’imiyoborere myiza”.
Muri iyi nteko abaturage baganiriye n’abayobozi, batanga ibitekerezo, babaza n’ibibazo.
Bimwe mubibazo byabajijwe harimo; imihanda yangiritse, imitangire ya serivise y’ubutaka, ikiraro gihuza Ngoma na Rwamagana, abatarabona kashipawa, imiyoboro y’amazi, n’ibindi.
Mbonyumuvunyi Radjab, ni Umuyobozi w’Akarere ka Rwamagana avuga ko kugirango serivise inoge neza hagomba kubaho ibintu bibiri kandi abantu ari babiri bombi bakabigiramo uruhare.
Hari uhabwa serivise n’uyitanga. Icya mberere ni uko usaba serivise ariwe muturage cyangwa umukiriya agomba kuba azi neza ibisabwa kugirango ahabwe serivise runaka, bijya bigaragara ko hari abaza kwaka serivise bafite ibyangombwa bituzuye bagasubizwayo. Ibyiza rero ni uko ushaka serivise yajya ashaka amakuru akaza yitwaje ibisabwa byose, icyo gihe abona serivise uko bikwiye.
Utanga serivise n’abayobozi mu nzego zitandukanye, agomba kumenya ko mubo aha serivise harimo abasobanukiwe n’abadasobanukiwe, ntabwo kuba umuntu adasobanukiwe ari ikosa rye, agomba gusobanurirwa kuko nibo dukorera, badahari ntitwakwitwa abayobozi kuko nibo baduha akazi, natwe tugakora ka kazi tukanagahemberwa.
Ku kibazo k’ikiraro gihuza Ngoma na Rwamagana, ubuyobozi bw’Akarere bwavuze ko mu minsi ya vuba kigiye gukorwa ndetse n’umuhanda uhuza Rwamagana na Ngoma mu kwezi kwa Gatatu ukaba uzaba watangiye gukorwa.
Komite Nyobozi y’Akarere ka Rwamagana yatanze ibisubizo ku bibazo byari byagaragajwe n’abaturage.
Ubu bukangurambaga bwatangiye ku italiki 07 Gashyantare bukazarangira taliki ya 13 Gashyantare 2022.


text:
Iki gihembo cyitwa ‘Queen’s Young Leaders Award’ , azashyikirizwa muri Kamena 2017. Gihabwa urubyiruko rufite hagati y’imyaka 18 na 29, rwakoze imishinga yo guhangana n’ibibazo byugarije Isi birimo; uburezi, ihindagurika ry’ibihe, uburinganire n’uburenganzira bw’abafite ubumuga, mu bihugu 54 byo mu muryango wa Commonwealth.
Mu kiganiro na IGIHE, Uwiragiye yavuze ko iki gihembo yahawe kubera ibikorwa bihindura ubuzima bw’abafite ubumuga bwo kutumva no kutavuga, kizamufasha kugera ku nzozi ze zibumbiye mu kubona abafite buriya bumuga batanga umusanzu mu iterambere nk’abandi.
Yagize ati “Iki gihembo kizatwongerera icyizere kuko abantu babonye ko ibikorwa byacu hari aho byavana sosiyete n’aho byayigeza. Kizatuma dukorana na bo kugira ngo abana batumva, batanavuga babone uburezi, rya hezwa rigihari kuri bo riveho bagire imyigire nk’abandi bana.”
Ubusanzwe umushinga Media for Deaf Rwanda, ufite ibikorwa byinshi birimo gukorana bya hafi n’abantu bafite ubumuga bwo kutumva no kutavuga cyane binyuze mu itangazamakuru, hakareberwa hamwe uko ryatuma bibona mu bikorwa by’iterambere.
Uburezi ku isonga
Uwiragiye avuga ko kuri ubu umushinga we uri kwibanda ku burezi bw’abana bato bafite ubumuga bwo kutumva no kutavuga, kugira ngo nabo babashe gukura bakoresha ururimi rw’amarenga bityo bumvikane n’abandi bantu mu byo bakora byose.
Agaruka ku mbogamizi zikigaragara mu burezi bw’abafite ubumuga bwo kutumva no kutavuga zirimo integanyanyigisho zidateguye mu buryo buzabafasha kubyaza umusaruro ibyo biga. Uwiragiye yemeza ko kiriya gihembo kizamufasha guhangana na zo.
Ati “Amashuri arahari ariko imyigire yabo nayo ntijyanye, turashaka gukora integanyanyigisho ishingiye ku mashusho ku buryo umwana ufite ubumuga bwo kutumva no kutavuga, azajya yigishwa mu marenga ibyo abwiwe akanabibona n’amaso.”
Uwiragiye akomeza avuga ko umushinga wabo uteganya guha amahugurwa urubyiruko rufite ubumuga bwo kutumva no kutavuga mu bijyanye no gukora amashusho. Ubu bumenyi ngo buzahindura ubuzima bwabo bagire uruhare mu iterambere ry’igihugu.
Inzozi ni zose kuri Uwiragiye
Nubwo hakiri imbogamizi z’amafaranga rimwe na rimwe zikoma mu nkokora ibitekerezo bya Uwiragiye n’abo bafatanya, ngo hari inzozi zo kuzabona abafite ubumuga bwo kutumva no kutavuga bari muri sosiyete bisangamo, biga kandi bagahabwa akazi mu nzego zose badakumiriwe n’ubumuga bafite.
Yagize ati “Mfite inzozi zo kubona nta mwana ufite ubumuga bwo kutumva no kutabona wasigaye inyuma kubera amashuri, kubona batanga umusanzu mu iterambere, kubona muri serivisi zose nko kwa muganga hari umuntu ubafasha, badahezwa mu bizamini by’akazi byo kuvuga ngo ni uko bakoresha amarenga.”
Media for Deaf si iya none
Uyu mushinga wakomotse ku gitabo Kellya Uwiragiye yanditse asoza icyiciro cya kabiri cya Kaminuza mu ishuri ry’itangazamakuru n’itumanaho mu mwaka wa 2014.
Yamenyekanye ku bukangurambaga bwiswe “Vuga izina ryawe mu rurimi rw’amarenga (Sign your name)" bwari bugamije kugaragariza Abanyarwanda ko n’abadafite ubwo bumuga bashobora gukoresha urwo rurimi rw’amarenga.
Mu 2015, Media for Deaf banahawe igihembo cyitwa “Celebrating Young Rwandan Achievers (CYRWA Award), nk’urubyiruko rw’indashyikirwa, bagihabwa na Madamu Jeannette Kagame binyuze mu muryango Imbuto Foundation na Minisiteri y’Urubyiruko n’Ikoranabuhanga.
Igihembo cy’umwamikazi w’u Bwongereza, kizatuma babona amahugurwa ku miyoborere mu gihe kingana n’umwaka, bazahabwa n’abafasha mu buzima bwa buri munsi (Mentors), banahuzwe n’urundi rubyiruko ruba rwaragize ibyo rugeraho rugahabwa icyo gihembo kugira ngo bahane ibitekerezo, banagirane ubufatanye.
Queen’s Young Leaders Award, ni igihembo cyanemerewe undi Munyarwanda, Yvette Ishimwe w’imyaka 19 ukomoka mu Karere ka Kayonza. Yatoranyijwe kubera ibikorwa yakoze mu kugabanya imvune z’abagore n’abana bakundaga kugira mu bijyanye no kubona amazi meza kandi afite isuku.


text:
Indwara ya diabete abaganga bakunze kwita diabetes mellitus (DM) ni imwe muzihangayikishije abantu muri iki kinyejana. Ubushakashatsi bwakozwe mu mwaka wa 2003 bwagaragaje yuko abasaga miliyoni 382 ku isi babana niyi ndwara igaragazwa no kwiyongera kw’isukari mu maraso. Insulin ni umusemburo ufasha isukari kujya mu turemangingo twacu kugirango tubone imbaraga. Mu bwoko bwa mbere bwa diabetes (type 1 diabetes) umubiri uba udashoboye gukora uwo musemburo wa Insulin naho mu bwoko bwa kabiri (type 2 diabetes) ari nabwo abantu benshi bakunze kurwara, umubiri wacu uba wakoresheje nabi uno musemburo. Iyo umuntu afite insulin idahagije isukari iguma mu maraso ikabamo nyinshi.
Ni ingenzi kumenya bimwe mu bimenyetso by’imbarutso bya diabete kugirango mu gihe ubyibonyeho wihutire kujya kwa muganga hanyuma ukurikiranywe mu maguru mashya.
1. Menya ibimenyetso
Mu gihe ubonye ufitemo ibirenze bibiri muri ibi bikurikira ihutire kujya kwa muganga barebe niba nta kibyihishe inyuma.
- inyota ikabije
- inzara ikabije
- iminwa yumagaye
- kutabona neza
- kunyara inshuro nyinshi (ukabyuka inshuro zirenze eshatu mu ijoro)
- umunaniro (cyane cyane umaze kurya)- kudakira ku igisebe mu gihe wakomeretse
2. Reba ubuzima ubayeho
Ubuzima tubamo bwa buri munsi, ibiryo turya, izindi ndwara turwaye nabyo bishobora kutwongerera amahirwe mabi yo kurwara diabete.
Mu gihe igisubizo cyawe ari yego kuri bimwe muri ibi bibazo, uba ufite amahirwe menshi yo kuba urwaye cyagwa se uzarwara diabete.
- Ese ntabwo ukora sport?
- Ufite umubyibuho ukabije?
- Ese urya ibintu byinshi birimo amasukari?
- Ese mu muryango wawe harimo abandi bantu barwaye diabete?
- ufite imyaka iri hejuru ya 45?- Ese uratwite?
- Ese ufite umuvuduko wamaraso uri hejuru?
- Waba se urwaye indwara z’umutima?
- Ese uhora uhangayitse?
- Ese unywa itabi n’inzoga?
Aho twibanze cyane ku bwoko bwa kabiri bwa diabete (type 2 diabetes) kuko aribwo bwihariye 90% yabagaragaraho ubu burwayi. Naho ubwoko bwa mbere (type 1 diabetes) ni 5% gusa kandi buboneka mu bana no mu bakiri bato.
3. Ihutire kwisuzumisha
Uburyo bwizewe bwo kumenya koko niba urwaye diabete ni ukujya kwa muganga bakagufata ibizamini by’amaraso. Ibisubizo byibyo bizami byerekana niba uri muzima, wenda kurwara diabete cyagwa se niba uyirwaye.
Dore uko ibipimo biba bimeze
Ibipimo by’isukari Umuntu muzima Umuntu wenda kurwara diabete Umuntu urwaye diabete
utariye  126mg/dl
nyuma y’amasaha 2 uriye 140mg/dl  200mg/dl
Igihe urwaye diabete cyagwa ufite ibimenyetso byayo ni byiza kugira akuma gapima isukari yo mu maraso mu rugo kugirango ukurikiranire hafi ibipimo byawe.
Ni byiza kumenya hakiri kare ko urwaye diabete ugatangira gukurikiranywa hatarangirika byinshi mu mubiri.
Mu gihe ufite ibimenyetso bya diabete cyangwa niyo nta kimenyetso na kimwe waba ufite ariko wujuje bimwe mu byongera amahirwe yo kurwara iyi ndwara ntiwirindirize, ihutire kwisuzumisha hanyuma ukurikize inama za muganga.
Ni koko amagara araseseka ntayorwa!


text:
Urubuto runini kuri iyi si, birumvikana ko watermelon. Igihugu cyacyo ni Afurika y'Epfo. Muri iki gihe ariko, garuzi zihingwa mu bihugu 96. Mu Burusiya, babanje gufatwa nk'ibyokurya byo hanze kandi byateguwe muburyo budasanzwe. Mbere ya byose, basukuwe, bakata mo ibice hanyuma bakanyunyuza igihe kirekire. Hanyuma batetse ibirungo na pisine. Rero, uburyohe bwumwimerere hamwe nintungamubiri nyinshi zabuze.
Urubuto runini rushobora kugera ku kilo 120 cy'uburemere. Iyi nyandiko yashyizweho na Carolina Cross watermelons.
Usibye kuba izo mbuto nini ziryoshye cyane, nazo zifite ubuzima bwiza. Harimo pectine, karubone, vitamine, umunyu wa fosifore, fer na zinc. Abaganga barasaba kubikoresha indwara zimpyiko, gallbladder, umwijima, anemia. Fibre iri muri watermelon kubwinshi isanzwe ikora amara kandi igahindura cyane igogorwa.
Amazi ya Watermelon arimo isukari nyinshi byoroshye byoroshye na fibre yibiryo byoroshye.Ibi bifasha gukuramo cholesterol mu mubiri. Urubuto runini ni amazi 92 ku ijana. Kunywa buri gihe aya mazi bifasha kwikuramo hypertension, aterosklerose, gout, rubagimpande, arthrite.
Amazi ya Watermelon yuzuyemo antioxydants na lycopene. Ibi bintu birinda umuntu indwara z'umutima na prostate. Mubyongeyeho, bigira ingaruka nziza kuruhu.
Iki gitangaza gitangaza gifite umwihariko. Umutobe wacyo niwo muti mwiza wo kubabara umutwe na migraine. Muri iki kibazo, igomba guswera mukanya gato. Ububabare bugabanuka vuba kandi igihe kirekire. Amazi ya Watermelon akoreshwa mukuvura uruhu rwo mumaso. Kugirango ukore ibi, gaze yikubye inshuro nyinshi ushiramo umutobe wa watermelon na pulp hanyuma ugashyirwa mumaso.
Nkuko bisanzwe, imbuto zahagaritswe zubwoko bwose zibitswe neza, mubyukuri utabuze uburyohe nakamaro. Ariko, kubika watermelon murubu buryo ntibisabwa. Niba ushaka kuryoherwa nimbuto nziza yumwaka mushya, komeza ukurikira. Mu gihe cyizuba, gura imbuto (hafi kilo 4). Gukaraba no guhanagura byumye. Shyira mu rushundura hanyuma umanike ahantu hijimye, hakonje. Ni ngombwa cyane ko watermelon idahura nikintu cyose.
Urubuto runini rushobora kuba amayobera kubaguzi badafite uburambe. Kugura watermelon yose, urashobora kugura ibicuruzwa bitujuje ubuziranenge cyangwa bidahiye. Hano hari amategeko make azagufasha kumva ubuziranenge no kugura ibyo ukeneye:
- gerageza guhitamo imbuto ziciriritseingano. Ntigomba kuba nini cyane cyangwa, muburyo butandukanye, nto;
- ikibanza kuruhande imbuto zashyizwemo zigomba kuba umuhondo;
- Watermelon yeze ifite urumuri kandi rukomeye. Gerageza gutobora urutoki rwawe. Niba ibi byoroshye kuri wewe, noneho watermelon idahiye;
- kanda igikonjo hanyuma uhumure. Niba impumuro nk'ibyatsi byaciwe vuba, garizone ntirashika;
- Niba bishoboka, tera garizi mumazi. Niba igaragaye, urashobora kugura neza - watermelon yeze.
Uyu munsi, kwisi hari amoko 1200 ya garuzi. Muri Isiraheli, imbuto zidafite imbuto zirahingwa. Barazwi cyane muri Kanada no muri Amerika.


text:
Bayobozi bakuru b’inzego nkuru z’igihugu cyacu;
Bashyitsi batugendereye barimo minisitiri w’Intebe wa Burkina Faso na Madamu we;
Banyacyubahiro muhagarariye ibihugu byanyu n’Imiryango mpuzamahanga hano mu Rwanda;
Bayobozi bahagarariye inzego z’ibanze;
Batumire mwese;
Banyarwanda batuye hano mu Rwanda n’abaturutse hanze;
Banyarwanda, Banyarwandakazi.
Nagira ngo mbanze mbashimire uyu mwanya duhuriye aha n’ibitekerezo n’intego ijyana n’uyu munsi.
Ndahera aho mvuga nti ibiri buganirwe uyu munsi bijyanye n’agaciro n’intego yacu yo kwigira n’ibintu bifite ishingiro kandi bifite impamvu nyinshi . Turibuze kunyura muri zimwe murizo. Ariko nagira ngo mbanzirize ku kuvuga ngo Umushikirano “Dialogue” Uyu mushyikirano ni uwo kugira ngo duhurize hamwe imyumvire yacu itandukanye, imikorere yacu, ubushobozi bwacu bitandukanye. N’uwaba afite politiki itandukanye n’iyabandi, kuko ziratandukana, intego ya “Dialogue” ni ukugira ngo dushyire hamwe, twumvikane, tugire umurongo twumvikanaho uganisha ku iterambere ry’Igihugu cyacu, imibereho myiza y’Abanyarwanda n’amajyambere yacu. Niyo ntego ya dialogue; nicyo Umushyikirano bivuze.
Ariko nagira ngo nongereho ko uyu mushyikirano ni uhuza Abanyarwanda, uko batekereza mu bushobozi butandukanye , ibintu byinshi bitandukanye ariko bagomba guhuza. Ariko jye nibaza ko no muri “dialogue” hakwiye no kubaho “dialogue” hagati y’Abanyarwanda n’amahanga kuko amahanga yinjira mu buzima bw’Abanyarwanda. Hakwiye kubaho iyo “dialogue”
Abanyamahanga binjira mu buzima bw’Abanyarwanda igihe cyose ,uburyo bigira ingaruka ku Banyarwanda dukwiye kugirana nabo Umushyikirano tukumvikana. Ntabwo tuzajya twumvikana twebwe ngo niturangiza haze abandi bashake kwinjira mu buzima bwacu bwa buri munsi. Abo nabo tugomba kugirana nabo “dialogue”. Icyo ni kimwe nashakaga kuvuga kandi ndaza kugisubiraho nyuma.
Uburyo bwa dialogue bwa kabiri bw’umushyikirano tuvuga, umushyikirano, dialogue iyo ubundi ni ukumvikana. Ndetse dialogue ubundi umuntu yibwira ko abantu bicara bakarambya, bagatuza, ndetse rimwe dialogue bakayigirira ku kibindi cy’inzoga cy’ikigage. Mu Kinyarwanda ubundi niko bigenda. Sibyo?.
Iyi dialogue ntabwo irimo amahoro gusa. Iyi dialogue ni nko gushoreza urugamba,guhamagarira abantu kwitabira urugamba. Urugamba rurwanya ubukene, rurwanya indwara, rurwanya inzara; urugamba rugamije amajyambere. Ntabwo ari ibintu byo kudamarara gusa. Ibi byo kwiha agaciro tuvuga, byo kwigira, ntabwo bipfa kuza gutya. Kwigira, kwiha agaciro ni urugamba.
Kwiha agaciro has a very huge cost (bifite igiciro kinini). Birahenze. Ntabwo bihenze mu mafaranga gusa,binahenze kuko uko ushaka kwiha agaciro, ni ko uhura n’abatakagushakira. Uko ushaka gutera imbere, ni ko uhura n’abagukurura bakuganisha inyuma aho uvuye. Uko ushaka uko ubukungu bwawe butera imbere, ni ko abandi bagucukurira icyobo. Uko ushaka umutekano, ni ko abandi bawuhungabanya. Cyane biturutse hanze.
Ni icyo navugiraga ngo dialogue ikwiye kuba hagati yacu n’abo hanze. Ndabivugira kandi, mu gihe igihugu cyacu cyugarijwe n’ibyo mvuga. Ubu aho tuvugira ahangaha, reka mbabwire ibitwugarije. Ikitwugarije kirasa no kuburana urubanza. Umuntu wishe umuntu yarangiza agaterura umurambo w’uwo yishe akawushyira imbere y’umuryango wawe, yarangiza akaba ari we ubwira polisi ati nimuze murebe umuntu wishe umuntu,ari we wamwishe! Akaza akamushyira ku muryango wawe, akakubwira ngo uyu muntu yishe umuntu.
Umuntu turegwa ko twishe wo mu baturanyi ba hariya bitwa Kongo, abaturega bamwishe cyera, bamwishe cyeraaa rugikubita, barangije bamushyira ku irembo ryacu. Ni ko bimeze. Abo bantu barangiza bati turabafatira ibihano. Ndetse rimwe bakaza bakakubwira bati ‘ariko urabizi turasa naho twibwira ko atari nawe, bati ubigenje utya twavuga ko atari wowe’.
Wavuga uti,” mbigenze nte, uti mumbwire uko mbigenza” Bati: “buretse turaje”. Bakagaruka bati : “Urabizi? Ni wowe”. Uti: “Ese bigenze bite, hari ibindi bimenyetso mwabonye?” Bati; “Oya, ni ko tubyumva,ni ko tubishaka…..”
Bikagenda, bikagaruka inshuro imwe, kabiri, gatatu…bikaguma bityo.
Ariko rero jye numva dukwiye guhindukira tukirakarira ubwacu kubera kwemera kugirwa igikinisho, cyangwa umuryango bafunga bagafungura aho bashakiye. Ubikora, ibyo nibindi, arikose twebwe tubyemera nitwe shyashya?
Banyarwanda mwicaye hano, icyo mubuze Ni iki ngo mwange kuba umuryango bafunga bagafungura aho bashakiye? Ni iki kibuze cyatuma abantu banga kuregwa icyaha cyakozwe n’undi? Kuki twemera ko turegwa icyaha cy’undi muntu maze uwagikoze akaba ari we ukurega akaguhamya icyaha?
Dushobora kuvuga tuti isi tubamo niko imeze, ariko biba bityo iyo isi irimo abagira batyo n’abemera kugirwa gutyo. Iyo ubyemeye kaba kabaye.Ariko kubyanga ugahangana nabyo biruta kubyemera. Ntabwo twakwemera kugira ngo abantu batubonemo abantu babyemeye kuko ntagaciro twaba dufite.
Kwigira nicyo bivuze; agaciro nicyo kavuze. Hari abantu benshi muri abo bo hanze bazima, ariko abinkozi zibibi baravuga cyane kurusha, maze akaba ari byo byunvikana, bikajya mubafata ibyemezo…abantu bo muri ibyo bihugu akenshi sibo kibazo, ahubwo abafata ibyemezo nibo kibazo. Ndetse bakanagira nababavugira, abo bashyira imbere bakabanza bagakubita ikime kugira ngo umuhanda wumuke. Hakabanza hagashoka abanyamkuru bagakwira aho hose, mu Rwanda no mu baturanyi maze bagahimba.
Mu gitondo bakabanza kutwigisha demokarasi n’uburenganzira bw’abantu ari by’abantu ubwabo, nimugoroba bagaruka ngo icyo navuze nicyo kigomba gukurikizwa. Umunyamakuru umwe izina yahaye u Rwanda niryo zina rugomba kugira kurusha izina Abanyarwanda bishakira. Ni ko bimeze; ,bagahimba, bakakubwira ko mudafite uburenganzira, abantu batavuga…. kutavuga uwavuze ko ari ikibazo ni nde?
Niba ntashaka kuvuga, cyangwa ntafite icyo kuvuga, ikibazo ni ikihe? Uranshyiriraho urubanza ngo sinavuze? Abanyarwanda muri rusange ntibakunda kuvuga , nanjye mbigiraho ikibazo, ariko ntibivuze ko hari uwababujije kuvuga. Ntibinavuze ko baba babuze icyo kuvuga. Wenda igihe n’umwanya wo kubivuga ntibiragera, ntacyo bashatse. Umuntu umwe cyangwa babiri baha u Rwanda baha izina bate? Ni kuki abantu babyemera? Kubera iki mwabyemera? Haragenda rero ikibazo cya 1 aho gihera, ikibazo mvuga kinariho ubungubu ntabwo kireba u Rwanda gusa by’umwihariko. Kirareba Afurika muri rusange. Minisitri w’intebe wa Burkina Fasso ari hano yatubwira ibyo bahura nabyo nk’ibyacu cyangwa birenze. N’undi Munyafurika wese yabivuga. Ariko ikibazo ni Abanyafurika nabo babyemera ubwabo. Umunyamakuru w’umunyafurika ukora neza ni ukora nk’uwo hanze, akavuga igihugu cye, akavuga abaturage be nk’umuntu wo hanze, bakamuha award (igihembo) kubera ko yamize bunguri ibitekerezo byo hanze uko babona Afurika.
Icya kabiri kikaba Abanyafurika ndetse n’abayobozi bashobora gukora ibintu bigayitse bakabona aho bahera bati ni ko babaye, hanyuma wajya kunyuranya nabo bati oya urashaka kuba nkatwe ute? Uri umunyafurika ugomba kuba ‘corrupt, dictator’. Kugira ngo bafate inkoni baragire nk’inka nk’intama, ugomba kuba corrupt. Niba ukoresha inkunga neza, utera ibibazo muri Kongo, ugomba kuba ubatera inzara. Nta Munyafurika watungana, ugomba kuragirwa.
Ikibazo cya mbere nitwe giturukaho – kubyemera, ukagirwa inka ukagirwa intama, ukaragirwa. Icya kabiri – gukora amakosa , gukora ibitari byo abantu baheraho ngo babone uko bakuragira nk’intama, nk’inka. Iya gatatu ni babandi bashaka kwigira nka bo, nabo guhindukira bakareba Afurika nk’uko abo hanze bayireba.
Ibyo kwigira rero tuvuga hano muri iyi ntego yacu y’uyu munsi, iby’agaciro… Ntushobora kwigira, icya mbere utiteguye guhangana. Ugomba guhangana ntubitinye kuko iyo udahanganye ikiri bukuviremo kirakomeye kuruta guhangana. Simple logic.
Guhangana, guhangana umuco mwiza …erega burya kwigira, uko guhangana mvuga, nta n’ubwo ugomba kuba urakaye. Ushobora kubikora rwose with a big smile on your face, bakagusunika ntugende. Kuko iyo urakaye cyangwa ukababara, ubwo baba bakugejeje aho bagushakaga. Uranga, even with a smile it should mean no.
Rero, mureke duharanire, tuganire, dutange ibitekerezo ariko icya ngombwa tubishyire mu bikorwa, uburyo bwo kwigira, twiyubake, bituvune ariko ntihagire uwibwira ko hari inzira yoroshye yabyo. Ariko ibyiza bigira inzira yoroshye biba ibihe? Ibyo muzi ni ibihe? Nagira ngo mu magambo make, guhangana n’abashaka gusubiramo amateka yacu no kuyatwandikira uko atari, ntawubifitiye uburenganzira, ni twebwe tubifitiye uburenganzira gusa. Abo bantu bamwe batwandikira amateka banatuvuga uko tutari, ubanza mubumva amazina gusa. Niba mwababonaga ngo murebe uko bameze mwabagaya nyine, ubundi se bagira mute.
Ariko imikorere mibi y’iyi si tubamo, baragenda bagatuma abantu, ‘experts’ babandi mujya mwumva, expert, inzobere. Baragenda, bakabanza bakamubwira ibyo dushaka ni ibi, bati icyo dushaka ni ibi rimwe, kabiri gatatu, bati genda ujye gukora investigations zuzuza ibi ngibi. Ni ukuvuga ngo genda ushake ibyuzuza ibi twakubwiye. Buriya ibyo bita za raporo mwumva, ni raporo zikorwa mbere ya investigations, murabizi, ntabwo mwari mu bizi? Barabanza bakandika the story, ubwabyo nta facts, nothing, barangiza bakakubwira ngo genda ukore ku buryo haboneka facts z’ibingibi na evidence. Ni ko babikora. Iyo umuntu afite iyo mission, nta n’ubwo bishaka experts. Bishaka ushaka uwo murimo bari buhembere kandi bishaka ubibona atyo nawe ko ari ko bakwiye Abanyafurika. Kubanza ukandika raporo warangiza ukajya kuyishakira ibimenyetso, niko bimeze.
Kubanza ukandika raporo warangiza ukajya kuyishakira ibimenyetso. Ni ko bimeze. Ariko noneho muranabizi, usibye ko iyo bigeze ku Rwanda ho byikuba inshuro nyishi; barabanje bandika raporo barangije bajya gushaka ibimenyetso, n’igihe bitaraboneka byuzuye na raporo itarajya hanze baba bafashe ibihano. Iyo mikorere hari aho muyizi ku isi? Iyo ni imikorere nyabaki?
Abantu barangiza, ugashyira effort, ugashyira investment ya miliyari imwe n’ibihumbi magana ane birenga by’amadorari buri mwaka, ugashyira abantu ibihumbi 20,000 ahantu ukavuga ngo ugiye gukemura ibyo bibazo, byakunanira ugahimbira umuturanyi uti bariya nibo bagomba gukemura ibibazo. Wowe se ko byakunaniye kubikemura uravuga iki?
Ubu koko u Rwanda tuzikorera ibibazo byacu niturangiza twikorere n’ibyabaturanyi? Niba ushaka ko nikorera ibyabaturanyi, nyishyura. If you want me to solve the problem of neighbors, to carry the burden of neighbors you pay me to do it. You can’t pay others and waste your money and when you fail you come to me asnd say no, you have to solve that problem. How? I have my own problems to deal with. Mfite ibibazo byanjye ngomba gukemura, niba ushaka ko njya gukemura iby’abandi nyishyura njye kubikemura.
Banyarwanda muri hano rero, niba mugira isoni zo guhangana, njye ntazo mfite. Niba mudashoboye guhangana, kwigira ntabyo muzabona. Mugomba guhangana. We must be seen to be having sufficient anger for this injustice done to us. And we must demonstrate it by ways we are pushing back in dealing with our problems. Ntabwo mwagirwa gutyo ngo mujye aho ngo bise nk’aho ari bintu bya buri munsi. Ntabwo ari ibya buri munsi. Bigomba kubarakaza bihagije, mukabyerekana mu bikorwa byo guhangana n’ibibazo dufite. Ndasemura ibyo nari maze kuvuga ngo abanyarwanda babyumve. Bigomba kubarakaza bihagije abato n’abakuru. Kandi icyo mbivugira ni future yacu, ejo hazaza hacu. Nta nubwo mbivugira ubu ngubu, ndabivugira ejo hazaza
Reka rero dukomereze aha twumve abafite ibyo bagiye kutugezaho, ariko uko nabyumvaga ni iyo nzira biganamo muri iyi ntego yacu yo kwigira. Tugomba kwigira. Tugomba kwanga kugirwa n’abandi.
Mugire inama nziza!


text:
24 Mai 2014
Taliki ya 05 Kanama 2013
Banyarwanda, Banyarwandakazi,
Inteko y’ubumwe, amahoro n’ubwiyunge ishingiye ku migambi yayo yo guhuza abanyarwanda, yababajwe n’amagambo abogamye kandi agayitse yavuzwe n’umukuru w’igihugu cy’u Rwanda prezida Paul Kagame wavugiye mu ruhame abwira urubyiruko ko abahutu bagomba gusaba imbabazi kubera icyaha cya jenoside cyakozwe na bamwe mulibo, bityo we akaba yarakigize icyaha rusange cyakozwe mw'izina ry’abahutu bose.
Ibyo binyuranyije n'amahame y’uburenganzira bwa muntu n’amategeko agenga ibyaha mu butabera, kuko ubusanzwe icyaha ari gatozi. Abanyarwanda bose barareshya imbere y'Imana kandi bagombye kureshya imbere y'amategeko n'abategetsi. Ntawe ukwiye kuzira ubwoko akomokamo.
Inteko y'ubumwe, amahoro n'ubwiyunge ihamya ko mu moko yose agize inyabutatu nyarwanda halimo abantu b'inyangamugayo, hakabamo n'abicanyi. Inyangamugayo zigomba gushimwa, naho abahekuye u Rwanda bakabisabira imbabazi mu rwego rwo kwiyunga, bitabangamiye inyungu z'abahohotewe.
Ubusanzwe abayobozi bose, by'umwihariko umukuru w'igihugu, bagombye kuba intabera, ntibagire ubwoko babera, bibasira cyangwa batoteza. Siko byagenze rero mw'ijambo ryo kuwa 30 Kamena 2013 ryagaragaje ko prezida Kagame abogamiye ku bwoko yiyitilira kandi atabuhagaraliye.
Inteko y’ubumwe, amahoro n’ubwiyunge iramagana imvugo yose irangwa n'ingengabitekerezo y'irondakoko cyangwa yibasira ubwoko runaka, yogeza ubusumbane, ubuhezanguni, ivanguramoko n'inzangano hagati y'abanyarwanda, ali nabyo byateje itsembabwoko mu gihugu cyacu.
Inteko y’ubumwe, amahoro n’ubwiyunge izi neza ko abanyarwanda bafite ubushishozi bwo guhitamo icyiza cyabagirira akamaro. Niyo mpamvu ibasaba kurushaho guharanira ubumwe, amahoro n'ubwiyunge muri ibi bihe bikomeye turimo, bakima amatwi abayobozi bagamije kubayobya no kubacamo ibice.
Mugire amahoro.
Umuvugizi w'Inteko y’ubumwe, amahoro n’ubwiyunge mu Rwanda
Ambassaderi Ndagijimana Jean-Marie Vianney
Aho tubarizwa:
Phone : +33659222780
Email : intekoyubwiyunge@yahoo.fr


text:
INYIGISHO YO KUWA MBERE W’ICYUMWERU CYA KANE CYA PASIKA 2020
AMASOMO: Int 11, 1-18; Zab 42(41), 2-3; 43(42), 3,4; Ivanjili: Yh10,11-18
Bavandimwe Yezu akuzwe! Kuri uyu wa mbere w’icyumweru cya kane cya Pasika, icyumweru cy’Umushumba mwiza, aho tunasabira ihamagarwa ry’abitangira ubutumwa muri Kiliziya, turakomeza kuzirikana uyu Mushumba mwiza. Ni We Mushumba, akaba irembo ry’intama na Nyir’urwuri. Ubusanzwe, kumenya ko umuntu ari umushumba akongeraho mwiza si ibya bose, ni ibya Yezu koko. Abihamya muri aya magambo: ″Ni njye Mushumba mwiza, Nzi intama zanjye , Umushumba mwiza yigurana intama ze , hari n’izindi ntama zitari mu rugo zigomba kuza″.
1.NI NJYE MUSHUMBA MWIZA
Yezu Kristu watsinze urupfu, ni We Mushumba mwiza koko. Ni we ubihamya. Akagaya n’abashumba batererana intama ikirura kije bagahunga. Impamvu atanga y’Umushumba uta intama ikirura kije ni ubucancuro. Ubucancuro butuma umushumba aho kureba intama ngo azikenure, aziteho ahubwo yiyitaho ubwe, akikungahaza ubwe, kuko intama ziba zitakimushishikaje. Bavandimwe, ushaka kuba umushumba mwiza wese narebere kuri Kristu maze yigane amatwara ye: azi intama mu mazina yazo. Bigatuma buri ntama ayimenyera ikiyikwiye. Umushumba mwiza afungurira intama zikahuka, kandi yamara kuzifungurira akazijya imbere. Azijya imbere kubera ko azi aho ubwatsi butoshye buherereye. Ni yo mpamvu dusaba ngo ubushyo n’abashumba bakirangwa n’intege nke bazagere aho Umunshumba yakomoye ububasha.
2.NZI INTAMA ZANJYE
Kumenya intama si ukumenya umubare wazo cyangwa amazina yazo byonyine, ahubwo ni no kumenya imiterere n’imibereho ya buri ntama. Umushumba uzi intama ni we umenya izirwaye, izishonje, izavunitse n’izakomeretse cyangwa se n’izigifite ubuzima bwiza. Bityo izirwaye akazivura, izishonje akazigaburira, izavunitse akazunga, izakomeretse akazomora n’izigifite ubuzima bwiza akarushaho kuzitaho. Umucancuro yifatira iz’imishishe akazirya! Ntitukigane abashumba b’abacancuro.
3.UMUSHUMBA MWIZA YIGURANA INTAMA ZE
Yezu Kristu ni we Mushumba mwiza wemeye gutanga ubugingo bwe kubera intama ze. Ni we wagize uti: “Ntawagira urukundo ruruta urw’uharara amagara ye kubera incuti ze”. Ibi bijyana n’ibirango by’umuhamagaro w’abahamagarirwa ubutumwa muri Kiliziya nk’uko twabihawe na Nyirubutungane Papa Francisko kuri iki cyumweru cya kane cya Pasika: ububabare, ugushimira, ubutwari n’igisingizo. Koko rero, umushumba mwiza ni uwitanga, ni uwigomwa. Kwitanga no kwigomwa biravuna kuko icyo wigomwe cyangwa utanze usigarana imanga yacyo. Gushimira bitwibutsa ko ibyo dutunze cyangwa dutanze atari ibyacu. Ni byo Yezu Umushumba mwiza yibutsaga Abigishwa be ko bahawe ku buntu bagomba no gutanga ku buntu. Ubutwari bivuga kudacika intege. Guhora umuntu yifitemo imbaraga n’icyizere cyo gusohoza ubutumwa ashinzwe ahagarikiwe na Kristu Umushumba mwiza! Niba Abanyarwanda barizeraga ko uhagarikiwe n’ingwe avoma, byabuzwa n’iki gutanga icyizere ku Muntu uhagarikiwe na Kristu Umushumba mwiza! Ni no muri urwo rwego tunahurira mu bisingizo bimurata ndetse natwe ubuzima bwacu bukaba igisingizo cy’Imana tubikesha kwitangira abandi.
4.HARI N’IZINDI NTAMA ZITARI MU RUGO ZIGOMBA KUZA
Igishimishije kurusha ibindi ni uko Yezu Umushumba mwiza azi ko n’intama zitari mu rugo ari ize! We ugira ati: ″ Mfite n’izindi ntama zitari muri uru rugo na zo ngomba kuzizana zikazumva ijwi ryanjye″. Mbega Umushumba mwiza! Ibi ni byo Petero yeretswe maze bituma yegera abakristu b’umuco utari uwa Kiyahudi ari byo kuvuga abanyamahanga, maze bibatera gusingiza Imana yabahaye kwisubiraho ngo baronke ubugingo. Bityo rero, ibi biratwereka ko ubushumba bwa Yezu Kristu butarobanura kandi ko ari yo matwara agomba kuranga uwitwa umushumba wese.
Umubyeyi Bikira Mariya twisunga muri uku kwezi kwamweguriwe nadusabire kuba abashumba beza, no guhora twibuka ko turi abashumba bamwe ku bandi turangamiye Umushumba mukuru Yezu Kristu.
Padiri Théoneste NZAYISENGA


text:
IGICE CYO KWIGWA CYA 8
Kuki tugomba gushimira abandi?
“Mujye muba abantu bashimira.”—KOLO 3:15.
INDIRIMBO YA 46 Warakoze Yehova
INSHAMAKE *
1. Umusamariya Yesu yakijije yagaragaje ate ko ashimira?
HARI abagabo icumi bari bahangayitse cyane. Bari barwaye ibibembe kandi nta kizere cyo gukira bari bafite. Umunsi umwe babonye Yesu, ari we Mwigisha Ukomeye, ariko bamubona akiri kure. Bari barumvise ko yari yarakijije abantu indwara zitandukanye, kandi bari bizeye ko na bo yabakiza. Ni yo mpamvu baranguruye bati: “Yesu, Mwigisha, tugirire impuhwe!” Bose uko ari icumi yarabakijije. Nta gushidikanya ko bishimiye iyo neza Yesu yabagaragarije. Icyakora umwe muri bo wari Umusamariya yumvise kwishima mu mutima bidahagije, anabwira Yesu amagambo yo kumushimira. * Uwo mugabo yumvise agomba gusingiza Imana “mu ijwi riranguruye.”—Luka 17:12-19.
2-3. (a) Kuki hari igihe tudashimira abandi? (b) Ni iki turi busuzume muri iki gice?
2 Kimwe n’uwo Musamariya, natwe tuba twifuza gushimira abantu bakora ibyiza. Ariko hari igihe twibagirwa kubwira abandi ko tubashimira cyangwa kugira icyo dukora ngo tubibereke.
3 Muri iki gice, turi busuzume impamvu ari iby’ingenzi ko dushimira abandi, kandi tukagira icyo dukora ngo tubibereke. Turi busuzume amasomo twavana ku bantu bavugwa muri Bibiliya bagaragaje ko bashimira n’ababaye indashima.Hanyuma turi busuzume uko twagaragaza ko dushimira.
KUKI TUGOMBA GUSHIMIRA?
4-5. Kuki tugomba gushimira abandi?
4 Yehova aduha urugero rwiza mu birebana no gushimira. Bumwe mu buryo agaragazamo ko ashimira, ni uko agororera abantu bose bakora ibimushimisha (2 Sam 22:21; Zab 13:6; Mat 10:40, 41). Natwe Ibyanditswe bidutera inkunga yo ‘kwigana Imana nk’abana bakundwa’ (Efe 5:1). Bityo rero, impamvu y’ibanze yagombye gutuma dushimira, ni uko twifuza kwigana Yehova.
5 Reka dusuzume indi mpamvu yagombye gutuma dushimira abandi. Gushimira twabigereranya n’ibyokurya byiza. Birushaho kuryoha iyo bisangiwe. Iyo abandi badushimiye, biradushimisha. Ubwo rero iyo natwe dushimiye abandi na bo barishima. Iyo dushimiye umuntu wadufashije cyangwa waduhaye ikintu twari dukeneye, tuba tumweretse ko ibyo yakoze bifite akamaro. Ibyo bituma ubucuti dufitanye na we burushaho gukomera.
6. Kuki amagambo tubwira abandi yo kubashimira yagereranywa na pome zikozwe muri zahabu?
6 Amagambo tubwira abandi tubashimira, agira akamaro cyane. Bibiliya igira iti: “Ijambo rivuzwe mu gihe gikwiriye rimeze nk’imitapuwa ya zahabu iri ku kintu gicuzwe mu ifeza” (Imig 25:11). Tekereza ukuntu umutako w’imbuto z’imitapuwa cyangwa pome zikozwe muri zahabu ziri ku isahane y’ifeza, waba ari mwiza cyane! Uretse n’ibyo, waba unahenze cyane! Umuntu aramutse aguhaye impano nk’iyo wakwiyumva ute? Nguko uko amagambo uvuga ushimira abandi aba ari ay’agaciro kenshi. Ikindi wazirikana ni uko pome ikozwe muri zahabu iramba. Mu buryo nk’ubwo, amagambo tubwira abandi tubashimira ntibayibagirwa, kandi bakomeza kuyaha agaciro ubuzima bwabo bwose.
BARASHIMIRAGA
7. Nk’uko bigaragara muri Zaburi ya 69:30, Dawidi yagaragaje ate ko ashimira? Abandi banditsi ba Zaburi babigaragaje bate?
7 Abagaragu b’Imana benshi ba kera barashimiraga. Umwe muri bo ni Dawidi. (Soma muri Zaburi ya 69:30.) Yishimiraga cyane ko yasengaga Imana y’ukuri kandi yabigaragaje mu buryo bufatika. Yatanze ibintu by’agaciro kenshi kugira ngo ashyigikire umushinga wo kubaka urusengero. Bene Asafu bagaragaje ko bashimira bandika za zaburi cyangwa indirimbo zo gusingiza Imana. Muri zaburi imwe bashimiye Yehova kandi bavuga amagambo agaragaza ko bishimiraga ‘imirimo ye itangaje’ (Zab 75:1). Dawidi na bene Asafu bifuzaga gushimira Yehova cyane kubera imigisha yose yari yarabahaye. Wabigana ute?
8-9. Pawulo yashimiye ate abavandimwe na bashiki bacu, kandi se ibyo byagize akahe kamaro?
8 Intumwa Pawulo yashimiraga abavandimwe na bashiki bacu kandi yabigaragaje mu magambo yabavuzeho. Buri gihe yasengaga Imana ayishimira bitewe n’ibyiza bamukoreye. Nanone yabashimiye mu rwandiko yabandikiye. Mu mirongo 15 ibanza y’igice cya 16 cy’urwandiko Pawulo yandikiye Abaroma, yavuzemo amazina 27 y’Abakristo bagenzi be. By’umwihariko, Pawulo yavuze ko Purisikila na Akwila “bari biteguye gucibwa amajosi” ku bw’ubugingo bwe, kandi ko Foyibe “yarwanye kuri benshi,” harimo na Pawulo ubwe. Yashimiye abo bavandimwe na bashiki bacu kubera ko bakoranaga umwete.—Rom 16:1-15.
9 Pawulo yari azi neza ko abo bavandimwe na bashiki bacu bari abantu badatunganye, ariko yashoje urwandiko yandikiye Abaroma yibanda ku mico yabo myiza. Tekereza ukuntu abo bavandimwe na bashiki bacu bishimye cyane, igihe urwo rwandiko rwasomerwaga mu itorero! Birumvikana ko ibyo byatumye ubucuti bari bafitanye na we burushaho gukomera. Ese nawe ushimira abo muteranira hamwe bitewe n’ibyiza bakora cyangwa ibyo bavuga?
10. Ukuntu Yesu yashimiye abigishwa be bitwigisha iki?
10 Mu butumwa Yesu yagejeje ku bari bagize amatorero amwe n’amwe yo muri Aziya Ntoya, yabashimiye ibyo bakoraga. Urugero, yabwiye abo mu itorero ry’i Tuwatira ati: “Nzi ibikorwa byawe n’urukundo rwawe no kwizera kwawe n’umurimo wawe no kwihangana kwawe, kandi nzi ko ibikorwa byawe bya nyuma biruta ibya mbere” (Ibyah 2:19). Yesu ntiyavuze gusa ko bakoraga ibikorwa byinshi byiza, ahubwo yanabashimiye imico myiza yatumaga babikora. Nubwo hari abo Yesu yagiriye inama muri iryo torero, yabanje kubashimira kandi asoza abatera inkunga (Ibyah 2:25-28). Yesu arakomeye cyane kubera ko ari we uyobora amatorero yose. Ubusanzwe ntahatirwa kudushimira kubera umurimo tumukorera. Nubwo bimeze bityo ariko, aradushimira. Mbega urugero rwiza aha abasaza!
BABAYE INDASHIMA
11. Mu Baheburayo 12:16, hagaragaza ko Esawu yafataga ate ibintu byera?
11 Ikibabaje ni uko hari abantu bavugwa muri Bibiliya babaye indashima. Urugero, nubwo Esawu yarezwe n’ababyeyi bakundaga Yehova kandi bakamwubaha, ntiyahaga agaciro ibintu byera. (Soma mu Baheburayo 12:16.) Yabigaragaje ate? Yarahubutse agurisha murumuna we Yakobo uburenganzira bwahabwaga umwana w’imfura, abuguranye isupu (Intang 25:30-34). Nyuma yaho, Esawu yicujije cyane ibyo yari yakoze. Icyakora igihe atahabwaga ibigenewe umwana w’imfura, nta mpamvu yari afite yo kubabara.
12-13. Abisirayeli bagaragaje bate ko bari indashima, kandi se byagize izihe ngaruka?
12 Abisirayeli bari bafite impamvu nyinshi zo gushimira. Yehova yari yarateje Egiputa Ibyago Icumi kugira ngo abakure mu bubata. Nanone Imana yari yarabarokoye igihe yarohaga ingabo zose za Egiputa mu Nyanja Itukura. Icyo gihe Abisirayeli bashimiye Yehova cyane, bamuririmbira indirimbo yo kumusingiza. Ariko se bakomeje gushimira?
13 Igihe Abisirayeli bahuraga n’ibindi bibazo, bahise bibagirwa ibintu byiza byose Yehova yari yarabakoreye. Bagaragaje ko bari indashima (Zab 106:7). Babigaragaje bate? Abari bagize ‘iteraniro ryose ry’Abisirayeli batangiye kwitotombera Mose na Aroni,’ mu by’ukuri bakaba baritotomberaga Yehova (Kuva 16:2, 8). Yababajwe cyane n’uko babaye indashima. Nyuma yaho, yavuze ko Abisirayeli bariho icyo gihe bose bari kugwa mu butayu, uretse Yosuwa na Kalebu (Kub 14:22-24; 26:65). Reka dusuzume uko twakwirinda kuba nk’abo bantu babaye indashima n’uko twakwigana abagaragaje ko bashimira.
JYA USHIMIRA
14-15. (a) Abashakanye bashimirana bate? (b) Ababyeyi batoza bate abana babo umuco wo gushimira?
14 Jya ushimira abandi mu muryango. Iyo abagize umuryango bose bashimirana, bibagirira akamaro. Iyo abashakanye bashimirana, urukundo bakundana rurushaho gukomera. Nanone ibyo bituma kubabarirana byoroha. Umugabo uha agaciro umugore we, yita ku magambo meza avuga n’ibintu byiza akora, kandi ‘aramushima’ (Imig 31:10, 28). Umugore w’umunyabwenge na we ashimira umugabo we.
15 Babyeyi, mwatoza mute abana banyu umuco wo gushimira? Muge mwibuka ko abana banyu bigana ibyo muvuga n’ibyo mukora. Bityo rero, muge mubaha urugero rwiza, mubashimire ibyo babakoreye. Byongeye kandi, muge mwigisha abana banyu gushimira abandi. Muge mufasha abana banyu gusobanukirwa ko bagomba gushimira abandi babivanye ku mutima, kandi ko amagambo bavuga bashimira abandiagira akamaro cyane. Urugero, umukobwa witwa Clary yaravuze ati: “Igihe mama yari afite imyaka 32, papa yarafunzwe, maze asigara aturera wenyine uko twari batatu. Ubwo nari maze kugira imyaka 32, natekereje ukuntu kuturera wenyine ari muri icyo kigero bishobora kuba byaramugoye cyane. Namushimiye cyane ibyo yigomwe byose kugira ngo atwiteho nge na basaza bange. Aherutse kumbwira ko akizirikana amagambo namubwiye, ko ahora ayatekerezaho, kandi ko iyo ayibutse yirirwa neza.”
16. Tanga urugero rugaragaza uko gushimira abandi bishobora kubatera inkunga.
16 Jya ushimira abandi mu itorero. Iyo dushimira abavandimwe na bashiki bacu, bibatera inkunga. Urugero, umusaza w’itorero witwa Jorge ufite imyaka 28, yigeze kurwara araremba. Yamaze ukwezi kose adashobora kujya mu materaniro. N’igihe yari atangiye kuyajyamo, ntiyashoboraga gutanga ibiganiro. Jorge yaravuze ati: “Numvaga nta cyo maze bitewe n’uko ntashoboraga gusohoza inshingano nari mfite mu itorero. Ariko umunsi umwe amateraniro arangiye, hari umuvandimwe wambwiye ati: ‘Nagira ngo ngushimire cyane kubera ukuntu watubereye urugero rwiza mu muryango wacu. Ntushobora kwiyumvisha ukuntu disikuru watangaga zatugiriye akamaro cyane. Zadufashije kugira ukwizera gukomeye.’ Ayo magambo yankoze ku mutima, maze amarira anzenga mu maso. Yanteye inkunga cyane.”
17. Nk’uko mu Bakolosayi 3:15 habigaragaza, twashimira Yehova dute ku bw’ubuntu atugirira?
17 Jya ushimira Imana igira ubuntu. Yehova aduha amafunguro yo mu buryo bw’umwuka menshi. Urugero, twiga ibintu byinshi by’ingirakamaro mu materaniro, binyuze ku magazeti n’imbuga zacu za interineti. Ese wigeze kumva disikuru, gusoma ingingo runaka cyangwa kureba ikiganiro kuri tereviziyo ya JW, maze ukibwira uti: “Ibi ni byo nari nkeneye rwose”? Washimira Yehova ute? (Soma mu Bakolosayi 3:15.) Uburyo bumwe twabikoramo, ni uko twajya tumusenga buri gihe tumushimira ku bw’izo mpano nziza.—Yak 1:17.
18. Twagaragaza dute ko dushimira ku bw’Inzu y’Ubwami yacu?
18 Nanone tugaragaza ko dushimira Yehova dukora isuku aho dusengera. Buri gihe dukora isuku ku Mazu y’Ubwami yacu ndetse tukayitaho, kandi abashinzweibikoresho bya eregitoronike by’itorero, baba basabwa kubifata neza. Iyo twita ku Mazu y’Ubwami uko bikwiriye, araramba kandi ntibibe ngombwa ko akorwaho imirimo myinshi yo gusanwa. Ibyo bituma tuzigama amafaranga yo kubaka no gusana andi Mazu y’Ubwami yo hirya no hino ku isi.
19. Ibyabaye ku mugenzuzi w’akarere n’umugore we bikwigisha iki?
19 Jya ushimira abitangira kudukorera. Gushimira umuntu bishobora kumurema agatima, ntakomeze guhangayikishwa cyane n’ingorane ahanganye na zo. Reka turebe ibyabaye ku mugenzuzi w’akarere n’umugore we. Igihe bari biriwe babwiriza mu gihe k’imbeho nyinshi, batashye baguye agacuho. Hari hakonje cyane ku buryo umugore we yararanye ikoti ry’imbeho. Bukeye bwaho yabwiye umugabo we ko yumvaga atagishoboye umurimo wo gusura amatorero. Muri icyo gitondo, babonye ibaruwa iturutse ku biro by’ishami yari yandikiwe uwo mushiki wacu. Bamushimiraga cyane umurimo akora n’ukuntu yihangana. Banamubwiye ukuntu bazirikana ko guhindura icumbi buri cyumweru ari ibintu bitoroshye. Umugabo we yaravuze ati: “Iyo baruwa yamukoze ku mutima, ku buryo atongeye kuvuga ibyo guhagarika umurimo wo gusura amatorero. Ibaze ko hari igihe najyaga ntekereza guhagarika umurimo, akaba ari we untera inkunga!” Uwo mugabo n’umugore we bakoze umurimo wo gusura amatorero imyaka igera kuri 40.
20. Ni iki tugomba kwihatira gukora buri munsi, kandi kuki?
20 Nimucyo tuge twihatira buri munsi kubwira abandi amagambo yo kubashimira, tubigaragaze no mu byo tubakorera. Amagambo avuye ku mutima tubwira umuntu cyangwa ibyo tumukorera, bishobora kumufasha guhangana n’ibibazo byo muri iyi si yuzuyemo abantu b’indashima. Nanone bizatuma tugirana n’abandi ubucuti bukomeye, bushobora no kuzakomeza iteka ryose. Ik’ingenzi kurushaho ni uko tuzaba twigana Data Yehova, urangwa n’umuco wo kugira ubuntu no gushimira.
INDIRIMBO YA 20 Watanze Umwana wawe ukunda
^ par. 5 Ni iki twigira kuri Yehova, Yesu n’Umusamariya wari urwaye ibibembe, ku birebana no gushimira? Muri iki gice turi busuzume ingero zabo ndetse n’izindi. Turi busuzume impamvu gushimira abandi ari iby’ingenzi n’uko twabashimira mu buryo bugaragara.
^ par. 1 AMAGAMBO YASOBANUWE: Gushimira umuntu cyangwa gushimira ku bw’ikintu runaka ni ukumenya agaciro k’uwo muntu cyangwa k’icyo kintu. Iryo jambo ryumvikanisha ko umuntu yakozwe ku mutima n’ibyabaye.


text:
Uno munsi ku Rwibutso rwa Jenoside rwa Kigali, Perezida wa Repubulika Paul Kagame yahumurije abarokotse Jenoside abizeza ko batari bonyine.
Yagize ati: “Abacitse ku icumu ntibari bonyine, batakaje imiryango ariko hari umuryango umwe batatakaje, ni igihugu. Igihugu cy’u Rwanda ni umuryango w’abo bacitse ku icumu, ni umuryango wa buri munyarwanda.”
Umuyobozi mukuru w’Igihugu yavuze ayo magambo y’ihumure mu muhango wo gutangiza ibikorwa byo kwibuka Jenoside yakorewe Abatutsi ku nshuro ya 23. Abashyitsi baturutse imihanda yose barenga 400 bari bitabiriye uwo muhango. Harimo abayobozi bo mu bihugu bitandukanye, abanyacyubahiro, Abarokotse ndetse n’abahagarariye imiryango iharanira inyungu z’Abarokotse.
Mu rwego rwo kunamira inzirakarengane za Jenoside zirenga miliyoni, Umukuru w’Igihugu Paul Kagame, Umufasha we, Jeannette Kagame hamwe n’Umuyobozi wa Komisiyo y’Ubumwe bw’Afurika, Moussa Faki Mahamat, bashyize indabo ku mva iherereye ku Rwibutso ku Gisozi. Nyuma, bakurikijeho gucana Urumuri Rutazima, ruzamara iminsi 100 y’icyunamo. Urumuri Rutazima rushushanya umuco w’ubutwari no kudaheranwa n’amateka mabi, waranze abanyarwanda mu gihe cy’imyaka 23 ishize.
Ubwo yafataga ijambo muri uwo muhango, Bwana Moussa Faki Mahamat, yashimye uwo muco utangaje wo kudaheranwa n’amateka mabi waranze Abanyarwanda nyuma ya Jenoside yakorewe Abatutsi.
Yagize ati: “Nta kindi cyakwibagiza kariya kaga, kitari ukugwiza imbaraga, ubutwari, ubupfura no kwiyubaka. Iyo mico ni urugero rwiza rutangaje utasanga ahandi. Abanyarwanda ntaho bataniye na ya nyoni ya kera ivugwa mu migani y’Abarabu yitwa Phoenix. Irashya ariko nyuma y’igihe ikazuka ikava mu ivu ryayo.”
Mu ijambo rye, Perezida Kagame yavuze ko kugirango u Rwanda rwigobotore akaga rwahuye nako, hakenewe gukorana umwete buri gihe kugeza aho igihugu kizaba kibereye buri munyarwanda n’undi wese wakwifuza kugituramo.
Yagize ati: “Ibyabaye byarabaye. Ntacyo twabihinduraho. Ariko dushobora guhindura uko ibintu bimeze uyu munsi ndetse n’ibishobora kuzaba mu minsi iri imbere. Kandi tuzabigeraho.”
Perezida Kagame yanashimangiye ubutwari bwaranze abantu bamwe na bamwe nka Kapiteni Mbaye Diagne ukomoka muri Senegali n’abasirikare b’Abanyegana bari mu butumwa bw’amahoro mu gihe cya Jenoside banze kumvira itegeko ryabasabaga kwitahira ahubwo bakaguma mu Rwanda mu 1994, bityo bagira abo barokora mu bahigwaga.
Umuhango wasojwe hatambutswa ubutumwa butanga ihumure n’ibyiringiro bwari bukubiye mu bihangano by’urubyiruko rw’u Rwanda.
Ku inshuro ya 23 twibuka Jenoside yakorewe Abatutsi, Urwibutso rwa Jenoside rwa Kigali, rutumiye buri wese aho yaba ari hose ku isi kwandika ubutumwa mu gitabo cy’abashyitsi kiboneka kuri interineti. Ubwo ni bumwe mu buryo bwo kwifatanya n’abarokotse Jenoside kwibuka ababo no kubereka ko batatereranwe. Igitabo cyacu cy’abashyitsi cyo kuri interineti kiri ku rubuga rwacu rwa interineti cyangwa ukande hano wandike ubutumwa bwawe.
Ibyerekeye Urwibutso rwa Jenoside rwa Kigali
Urwibutso rwa Jenoside rwa Kigali ruruhukiyemo imibiri y’abarenga 250,000 bazize Jenoside yakorewe Abatutsi. Ku busabe bwa Guverinoma y’u Rwanda n’Umujyi wa Kigali, Urwibutso rwubatswe na Aegis Trust mu 2004 akaba ari nayo irubungabunga mu izina rya Komisiyo y’Igihugu yo Kurwanya Jenoside nk’ahantu ho kwibuka no kwigira amateka. Buri mwaka, abasaga 100,000 basura urwibutso.
Urwibutso rugizwe n’ibice bitatu bisurwa, igice kinini ni ikivuga ku mateka ya Jenoside yakorewe Abatutsi mu 1994, hari igice cyagenewe kwibuka abana bazize Jenoside n’igice kigaragaza amateka ya jenoside yakozwe mu bindi bihugu. Hari ibindi bice byo kwigiramo amateka hakoreshejwe ikoranabuhanga, ubusitani ndetse n’ahashyinguwe imibiri y’abazize Jenoside. Ibi bice byose bitanga inyigisho kubasura urwibutso.


text:
Yego rero Nyangamugayo,igihe cyo guseka kirarangiye :nimukenyere mukomeze kuko igihe cyo gusobanurira Abanyarwanda ibyo mwabakoreye cyegereje !
Twese turibuka uko icyo Leta ya FPR-Inkotanyi yise “INKIKO GACACA” cyagiyeho, tuzi amategeko akigenga kandi ubu twarangije kwibonera uko gikora , ibyo bikaduha neza no kumva icyo izo ngirwa-nkiko zashyiriweho mu by’ukuri! Mu ngingo 77, ndifuza gushyira ahagaragara ukuntu INKIKO GACACA zafashishije Leta ya Paul Kagame gusenya burundu umubare munini w’Abanyarwanda bo mu bwoko bw’Abahutu hifashishijwe amategeko afifitse ! Icyo gikoresho kigayitse kikaba kitari kigamije guha Abanyarwanda ubutabera ahubwo mu by’ukuri kikaba cyarafashije Leta ya Kagame gukora icyo nakwita « génocide judiciaire », itambukije ubukana izindi jenoside zose zabayeho kugeza ubu ! Ibyo kandi tuzabigaragaza twifashishije amategeko Leta y’U Rwanda yishyiriyeho na raporo zinyuranye zerekana ukuntu koko Inkiko Gacaca zashyiriweho gusenya (détruire/destroy) abo mu bwoko bw’ Abahutu BONYINE! Uzashaka kumvuguruza na we azajye ahagaragara twandike , nizeye ko banyiri uru rubuga batazazuyaza gusohora inyandiko zivuguruza izanjye hagamijwe ko ukuri kwajya ahagaragara, ikinyoma nacyo kigakubitirwa ahakubuye !
INGINGO ya 1 : INKIKO GACACA NTIZARI NGOMBWA
FPR-Inkotanyi yatangije intambara yise iyo kubohoza u Rwanda taliki ya 1 ukwakira 1990. Iyo Ntambara yahitanye abantu benshi cyane, yangiza ibikorwa rusange byinshi n’imitungo itagira ingano y’abaturage. Umutwe wa FPR-Inkotanyi wafashe igihugu mu kwezi kwa Nyakanga 1994, nyuma y’intambara ikaze yakurikiye iraswa ry’indege ya gisivile yari itwaye umukuru w’igihugu Yuvenali Habyarimana mu ijoro ry’iya 6 mata 1994. Hishwe Abanyarwanda benshi cyane, Abahutu, Abatutsi n’Abatwa. Ariko ku buryo bw’umwihariko abo mu bwoko bw’Abatutsi bishwe n’Interahamwe ku mugaragaro kandi mu buryo bw’agashinyaguro, nibo berekanywe ku mateleviziyo bituma amahanga yemeza ko mu Rwanda hari gukorwa jenoside. Gusa LONI mu bushishozi bwayo yahisemo kwita ubwo bwicanyi “Genocide rwandais” kuko yari izi neza ko haticwa Abatutsi gusa! Abahutu b’interahamwe bishe Abatutsi ariko bica n’Abahutu batari bake. Nanone kandi ubuhamya bunyuranye bw’ababyiboneye n’amaso yabo bwadufashije kumenya neza ko na FPR-Inkotanyi , n’ubwo yagiraga uburyarya bwo gutwika imirambo cyangwa kuyihisha, yishe Abahutu benshi cyane ndetse ngo n’Abatutsi ntiyabareberaga izuba!
Aha twese twakumvikana ko nyuma y’ayo mahano :
(1)Byari ngombwa gucira imanza abakekwaho kugira uruhare muri ubwo bwicanyi BOSE.
(2) Mu Rwanda hari hasanzwe inkiko zikora : byarashobokaga kuzongerera ubushobozi zigaca imanza zerekeye jenoside , ibyaha by’intambara n’ibyaha byibasiye inyokomuntu.
(3)Mu Rwanda hari igitabo cy’amategeko ahana n’andi mategeko anyuranye yafasha mu guhana ibyaha by’ubwicanyi . Ndetse birazwi ko Leta y’u Rwanda , (ibinyujije mu itegeko-teka no 8/75 yo kuwa 12 gashyantare 1975) yari yarashyize umukono ku masezerano mpuzamahanga ( yo kuwa 9 Ukuboza 1948 n’ayo ku wa 26 Ugushyingo 1968) yerekeye kurwanya no guhana icyaha cya jenoside n’ubudasaza bw’icyo cyaha .
(4) FPR-Inkotanyi ikimara gufata ubutegetsi yasabye LONI ( mu nyandiko (S/1994/1115) ko yashyiraho Urukiko Mpuzamahanga rwo guhana abakoze jenoside mu Rwanda (TPIR) , maze Akanama gashinzwe amahoro ku isi gasubiza bwangu mu mwanzuro No 955 wo ku italiki ya 8 Ugushyingo 1994 karema Urukiko Mpanabyaha rwashyiriweho U Rwanda!
Urwo rukiko rwashoboraga guhabwa agaciro n’ingufu zihagije rugacira abicanyi n’abajenosideri benshi imanza !
Gusa nk’uko bigaragara mu ngingo ya 3, 4, n’iya 5 za sitati z’urwo Rukiko ; TPIR yari ifite inshingano yo gukurikirana ABANTU BOSE bakekwaho kuba barakoze jenoside, ibyaha byibasiye inyokomuntu n’ibindi byaha birimo iterabwoba, kwicira abatu mu kivunge, gutesha muntu agaciro… baba abo ku ruhande rw’Abahutu, baba Abarwanyi ba FPR-Inkotanyi !
Ubwo bubasha bwa TPIR ni bwo bwateye abayobozi ba FPR- Inkotanyi ubwoba, maze biyemeza kwanga gushyigikira TPIR ahubwo biga amayeri yo kuyinaniza , kwikoma no gutera ubwoba Porokireri w’urwo rukiko Madame Carla Del Ponte kugira ngo atazatinyuka gukurikirana abo muri FPR-Inkotanyi bakoze ibyaha. Koko rero uwo Mushinjacyaha yaje kweguzwa kuri uwo murimo mu buryo buteye agahinda!
Ng’uko uko Abayobozi bashya ba FPR bari bamaze kwifatira u Rwanda bangutse igitekerezo cyo kwishyiriraho izabo NKIKO ZIDASANZWE (bagomba gukoresha uko bishakiye !) ziswe GACACA kugira ngo babeshye amahanga ko bagiye kwikemurira ikibazo cy’abakoze jenoside ni ukuvuga kurangiza burundu ikibazo cy’ABAHUTU! Igitangaje ni ukuntu amahanga yakiriye bwangu icyo cyemezo cya Leta ya FPR cyo guhimbahimba inkiko ZITABAHO , ntihagire utinyuka kwamagana icyo GIKORESHO gitindi cyari kigiye kwifashishwa na FPR mu kurimbura mu cyayenge Abanyarwanda BOSE bo mu bwoko bw’Abahutu FPR yikangaga ko bashobora kuzayibangamira (Opposants-IBIPINGA)!
Izo nkiko rero zashyizweho n’itegeko-ngenga no 40/2000 ryatangajwe ku wa 26/01/2001 rigena imiterere, ububasha n’imikorere by’inkiko Gacaca zishinzwe gukurikirana no gucira imanza abakoze ibyaha bya jenoside n’ibindi byaha byibasiye inyokomuntu hagati y’italiki ya mbere Ukwakira 1990 n’iya 31 Ukuboza 1994.
Iri tegeko ryahinduwe kenshi . Ryasimbuwe n’itegeko Ngenga No 15/2004 ryo ku wa 19/6/2004. Nyuma iri naryo riza guhindurwa no kuzuzwa n’Itegeko Ngenga no 10/2007 ryo kuwa 01/03/2007. Na nyuma y’aho ryakomeje guhindagurwa kenshi n’Urwego rw’Igihugu rushinzwe gukurikirana iby’Inkiko Gacaca…..mu buryo butubahiriza ububasha bw’Intekonshingamategeko ! Tuzabigarukaho.
INGINGO YA 2: JENOSIDE N’IBYAHA BYIBASIYE INYOKOMUNTU BIKURIKIRANWA N’INKIKO GACACA NI IBYAKOZWE RYARI ?
Urujijo rwa mbere rwerekana ko Inkiko Gacaca zari zifitiye gahunda yindi ihishe ni aha rugaragarira !
Mu kugena ububasha bw’Urukiko Mpuzamahanga Mpanabyaha rwashyiriweho u Rwanda, LONI yemejeko ibyaha bya jenoside n’ibindi byaha byibasiye inyokomuntu bigomba gukurikiranwa ari ibyakozwe hagati y’italiki ya 1 Mutarama 1994 n’iya 31 Ukuboza 1994 byonyine. ( Reba Umwanzuro No 995 (1994), mu ngingo ya 8 ya Sitati za TPIR).
Kuko LONI ariyo yemeje ko mu Rwanda hakozwe icyaha cya jenoside, ni nayo yonyine yagombaga kwemeza igihe icyo cyaha cyakorewe! Kuba rero LONI yaremeje ko “jenoside nyarwanda” yakozwe hagati y’italiki ya 1 /1/1994 n’iya 31/12/1994, nibyo bikwiye gufatwaho ukuri ! Ntibyumvikana ukuntu FPR-Inkotanyi yari imaze gufata ubutegetsi mu Rwanda, ndetse ikaba yaragize uruhare rugaragara muri ibyo byaha byakozwe bigomba gukurikiranwa , ko ariyo yagaruka ikishyiriraho ayayo mataliki jenoside yakozwemo ! Kuba , Mu itegeko rishyiraho Inkiko Gacaca, FPR-Inkotanyi yaragennye ko Jenoside yakozwe guhera taliki ya 1 /10/1990 yagabyeho igitero cyambere iturutse Uganda kugeza 31/12/1994 bifite icyo bisobanuye:
(1) FPR yari igamije guhishira ibyaha bikomeye yakoreye Abanyarwanda kuva yatangira urugamba rusesa amaraso , ikabigereka ku Bahutu bonyine !
(2) Inyito “jenoside yakorewe Abatutsi” ni Leta ya FPR yayihimbye, igamije kujijisha Abanyarwanda kugira ngo badasobanukirwa n’icyaha LONI yise « génocide rwandais », ibyo na none FPR ikabikora igamije kwegeka ku Bahutu bonyine ubwicanyi bwose bwakorewe mu Rwanda! Kereka rero niba FPR yo yarwanaga itica !
(3) Abanyarwanda baciriwe urubanza rubashinja ko bakoze jenoside mbere y’italiki ya 1/1/1994, barazira icyaha batakoze! Yenda bakoze ubundi bwicanyi ariko kubwita jenoside ni uko Leta ya FPR ibashakaho akamunani!
Imiterere, imikorere n’imanza zaciwe n’Inkiko Gacaca….byose tugiye kubisesengura , tubishyire hanze maze mwirebere ukuntu FPR- Inkotanyi yahemukiye Abanyarwanda bitavugwa, imyaka ikaba ishize ari 22: uhereye taliki ya 1 Ukwakira1990……!
BIRACYAZA….
Zelote Mahoro.


text:
Ibikoresho bya Equipoise Gutanga Byarangiye na Semi-Byarangiye Steroide Amavuta Boldenone Undecylenate 200mg / ml Amavuta ya Steroide Amavuta meza yoherezwa neza
Ibicuruzwa birambuye
Ibicuruzwa
Ibikoresho bya farumasi, imisemburo ya Steroid, Anabolin.
Ingaruka za Anabolike zirimo gukura kwimitsi nimbaraga, kongera ubwinshi bwamagufwa nimbaraga, hamwe no gukuza gukura kumurongo no gukura kwamagufwa.
Ingaruka za Androgène zirimo gukura kw'ibitsina, cyane cyane imiterere ya scrotum mu nda, na nyuma yo kuvuka (ubusanzwe mu bwangavu) kwiyongera kw'ijwi, gukura ubwanwa n'umusatsi wa axillary.Byinshi muribi biri mubyiciro byabagabo baranga igitsina cya kabiri.
Imikorere n'icyifuzo:
1.Ibikorwa bigabanya umuvuduko wa aromatisation (guhinduka muri estrogene) .Iyi nimwe mubintu bike byatewe inshinge zishobora gukoreshwa neza nabakinnyi b'abakobwa n'abubaka umubiri.
2.Niba utekereza gukoresha Equipoise, ugomba gutekereza kubikoresha bitarenze ibyumweru 12.Equipoise, nka Deca, nayo irashobora kugaragara muri sisitemu yawe igihe kirekire
3.Imiti ya Equipoise kuri 600mgs / icyumweru.Abantu benshi nabajije kubijyanye n'uburambe bwabo bwa Equipoise hamwe na Equipoise basaga nkaho batekereza ko gukoresha hejuru ya 600mgs / icyumweru nta bisubizo byongeyeho, ariko gusimbuka kuva 400mgs / icyumweru ukagera kuri 600mgs / icyumweru byatanze inyungu zinyongera zigaragara, bityo bikaba byemewe.
Urutonde rwa Boldenone:
CAS ya Boldenone: 846-48-0
Boldenone Acetate CAS: 2363-59-9
Boldenone Cypionate CAS: 106505-90-2
Boldenone
Boldenone Undecylenate (Equipoise) CAS: 13103-34-9
1. Ibibazo byose bizasubizwa mumasaha 24.
2. Kwiyegurira ubuziranenge, gutanga & serivisi.
3. Byibanze ku guhitamo ibikoresho bibisi.
4. OEM / ODM Iraboneka.
5. Igiciro cyumvikana & irushanwa, byihuse kuyobora.
6. Icyitegererezo kirahari kubisuzuma & iterambere.
1, Ubwiza buhanitse hamwe nigiciro cyo gupiganwa:
1) Igipimo: USP Igipimo
2) Isuku yose≥99%
3) Turakora kandi dushobora gutanga ibicuruzwa byiza hamwe nigiciro cyuruganda.
2, Gutanga vuba kandi neza
1) Parcelle irashobora koherezwa mumasaha 24 nyuma yo kwishyura.Gukurikirana nimero irahari
2) Ibyoherejwe neza kandi byubwenge.Uburyo butandukanye bwo gutwara abantu kugirango uhitemo.
3) Igipimo cya gasutamo ≥99%
4) Dufite umukozi wacu / uwagurishije / umugabuzi ushobora kudufasha kohereza ibicuruzwa byacu byihuse kandi bifite umutekano, kandi dufite ububiko hano kugirango twimure.
3, Dufite abakiriya kwisi yose.
1) Serivise yumwuga hamwe nuburambe bukomeye butuma abakiriya bumva bisanzuye, ububiko buhagije hamwe no gutanga byihuse byujuje ibyifuzo byabo.
2) Ibitekerezo byisoko nibitekerezo bizashimwa, kubahiriza ibyo abakiriya bakeneye ni inshingano zacu.
3) Ubwiza buhanitse, igiciro cyo gupiganwa, gutanga byihuse, serivisi yo mucyiciro cya mbere yunguka ikizere no gushimwa nabakiriya.
Hjtc (Xiamen) Inganda Co, Ltd.
Xiamen Huayongjian Biotechnology Co., Ltd.
Twandikire:Kamena & Eason
Whatsapp:+8618206063252;+8618759200098
E-imeri:june@steroidpowder-hjtc.com;
eason@steroidpowder-hjtc.com
Urubuga:https://www.steroidpowder-hjtc.com/
http://www.safeststeroid.com/
http://www.glassviallabels.com/
https://hjtc-capura.en.made-muri-china.com/
1. Pls mbwira ibintu ushimishijwe nuburyo Qty, tuzaguha igiciro cyiza.Cyangwa ukambwira intego yawe (guta ibiro cyangwa kubaka imitsi, nibindi) tuzakubwira icyakubera cyiza.
2. Pls mbwira aderesi yawe yoherejwe kugirango tubashe kukubwira igiciro cyo kohereza nibindi bisobanuro byatanzwe.
3.Noneho tuzakohereza amakuru yo kwishyura mugihe wemeje ibyo watumije.
4. Ibicuruzwa byawe bizoherezwa kubohereza ako kanya ukimara kwishyura.Kandi utwara ibicuruzwa azohereza hanze mumasaha 24.Uzakira Ikurikiranwa OYA.mu minsi 2.
5. Shyira umukono kuri paki yawe.
6. Nyabuneka umenyeshe ibitekerezo byawe, kugirango tubashe kugukorera neza.
Q1: Nigute ushobora kwemeza ubuziranenge bwibicuruzwa mbere yo gutanga ibicuruzwa?
Igisubizo: ibyitegererezo byubusa birahari, ariko ibicuruzwa bitwara ibicuruzwa bizaba kuri konte yawe kandi amafaranga azakugarukira cyangwa agabanye ibyo watumije mugihe kizaza.
Q2: Urashobora kumpa igiciro cyo kugabanyirizwa?
Igisubizo: Nukuri, Biterwa na qty yawe. Urutonde runini rushobora kwishimira igiciro gihenze.
Q3:Iyo wohereje ibyo nategetse?
Igisubizo: Mubisanzwe mugihe cyiminsi 2 kugeza kuri 3 nyuma yo kwemeza ko wishyuye, kuko dukeneye igihe cyo gutegura Gupakira Ubujura bwa gasutamo 100%.
Q4:Urashobora kwemeza ko nshobora kubona ibicuruzwa byanjye nta kibazo cyihariye?
Nibyo, Dufite Serivisi ishinzwe. Urashobora kubona ibicuruzwa byawe ntakibazo.
Q5: Ukemura ute ibirego bifite ireme?
Igisubizo: Mbere ya byose, kugenzura ubuziranenge bizagabanya ikibazo cyiza kugeza kuri zeru.Niba hari ikibazo nyacyo cyatewe natwe, tuzakohereza ibicuruzwa byubusa kugirango bisimburwe cyangwa dusubize igihombo cyawe.
Q6: Ni ubuhe buryo bwo kwishyura wemera?
Igisubizo: Kubisabwa byose, urashobora kwishyura kuri Paypal, Bitcoin, T / T, Western Union cyangwa Amafaranga Gram.
Q7: Nigute dushobora kuvugana natwe?
Igisubizo: Dukoresha imeri, whatsapp, wickr me, wechat, ect.pls rero ube wampamagara niba hari ibyo ukeneye.


text:
Iki gikoresho gikoreshwa mu kwinjiza gastrointestinal binyuze muri endoscope kugirango ubone ingero za tissue kuri patologie.
Ikibazo;Ni izihe ndwara zikunze kugaragara muri Gastroenterology?
A;Indwara rusange zijyanye na sisitemu yigifu zirimo gastrite ikaze na karande, ibisebe bya peptike, hepatite ikaze na karande, cholecystitis, amabuye, nibindi.
Impamvu zibitera ni ibinyabuzima, umubiri, imiti, nibindi, nko gukangura ibintu bitandukanye bitera umuriro, bigatera umuriro, gufata imiti imwe n'imwe yangiza mucosa gastrica, cyangwa guhangayikishwa no guhangayika mumutwe, imyumvire idasanzwe, nibindi, bishobora gutera igogora Indwara ya sisitemu.
Ikibazo;Ibizamini bya Gastroenterology nuburyo bukoreshwa
A;Ibizamini bya Gastroenterology nuburyo bukubiyemo ariko ntibigarukira kuri:
Colonoscopy, Endoscopic retrograde cholangiopancreatography (ERCP), Esophageal dilatation, Esophageal manometry, Esophagogastroduodenoscopy (EGD), sigmoidoscopy Flexible sigmoidoscopy, Hemorhoide banding, Endopcopy yo mu nda, nibindi.
Gukoresha
Imbaraga za biopsy zikoreshwa muguhitamo ingirangingo mu myanya y'ubuhumekero.
PE Yashizwe hamwe nuburebure
Yashizwemo na super-lubricious PE kugirango irusheho kunyerera no kurinda umuyoboro wa endoskopi.
Uburebure Ibimenyetso bifasha kwinjiza no gukuramo birahari
Ubworoherane buhebuje
Genda unyuze kuri 210 dogere umuyoboro.
Uburyo Disposable Biopsy Forceps ikora
Imbaraga za endoskopi biopsy zikoreshwa mu kwinjira mu gifu binyuze muri endoskopi yoroheje kugira ngo haboneke ingirabuzimafatizo kugira ngo dusobanukirwe n'indwara.Imbaraga ziraboneka muburyo bune (oval cup forceps, oval cup forceps hamwe nurushinge, alligator forceps, alligator forceps hamwe nurushinge) kugirango bakemure ibibazo bitandukanye byubuvuzi, harimo no kubona tissue.
Ikibazo: Urimo gucuruza isosiyete cyangwa uyikora?
Igisubizo: Turi uruganda.
Ikibazo: Uremera OEM / ODM?
Igisubizo: Yego.
Ikibazo: Ufite ibyemezo?
Igisubizo: Yego, dufite CE / ISO / FSC.
Ikibazo: Igihe cyawe cyo gutanga kingana iki?
Igisubizo: Mubisanzwe ni iminsi 3-7 niba ibicuruzwa biri mububiko.cyangwa ni iminsi 7-21 niba ibicuruzwa bitarimo ububiko, bikurikije ubwinshi.
Ikibazo: Utanga ingero?ni ubuntu cyangwa birenze?
Igisubizo: Yego, dushobora gutanga icyitegererezo kubuntu ariko ugomba kwishyura ikiguzi cy'imizigo.
Ikibazo: Ni ubuhe buryo bwo kwishyura?
Igisubizo: Kwishura   = 1000USD, 30% -50% T / T mbere, kuringaniza mbere yo koherezwa.


text:
ITANGAZO RISOZA INAMA Y’IGIHEMBWE CYA KANE Y’ABEPISKOPI GATOLIKA BO MU RWANDA YATERANIYE I KIGALI KUVA TARIKI 4 KUGEZA KU YA 7 UKUBOZA 2018
Abepiskopi gatolika bahuriye mu nama yabo isanzwe y’igihembwe cya kane kuva ku itariki ya 4 kugeza kuya 7 Ukuboza 2018, ibera aho isanzwe ibera ku cyicaro cy’Inama y’Abepiskopi Gatolika mu Rwanda i Kigali. Iyo nama yayobowe na Musenyeri Filipo Rukamba, Umwepiskopi wa Butare akaba n’umuyobozi w’Inama y’Abepiskopi Gatolika mu Rwanda.
Nyuma yo kwiyambaza Roho Mutagatifu no kwisunga Umubyeyi Bikira Mariya, Umwamikazi wa Kibeho, yishimiye ko Myr Selestini HAKIZIMANA yashyizwe mu Barinzi b’Igihango naho Myr Antoni KAMBANDA agatorerwa kuba Arkiyepiskopi mushya wa Kigali. Yaboneyeho gutangaza ingingo z’ingenzi zizaganirwaho ari zo : uburezi n’uburere mu Maseminari makuru, gusuzuma imbuto z’umwaka w’ubwiyunge, gutangiza umwaka w’ubucamanza muri Kiliziya, kumurikirwa aho inyandiko ibumbye igenamigambi ry’Inama y’Abepiskopi Gatolika mu Rwanda mu myaka itanu itaha igeze inozwa, kwigira hamwe uburyo buhamye bw’ikoranabuhanga bwo kurinda inyandiko ziri muri mudasobwa no kunoza zimwe mu nyandiko zizagenderwaho muri Kiliziya Gatolika mu Rwanda.
Nk’uko bisanzwe, umunsi wa mbere wabaye uwo gusangira ibyishimo n’imitwaro y’ubutumwa, amizero n’ingamba mu madiyosezi yose ndetse no ku isi yose ari ukugira ngo abemera bose bagire “umutima umwe n’amatwara amwe” (Intu 4,32). Kuba Intumwa ya Papa mu Rwanda Myr Andrzej JÓZWOWICZ aza mu muhango wo gutangiza iyi nama y’igihembwe bisobanura nyine ubwo bumwe bw’Umuryango w’Imana, Kiliziya. Mu ijambo rye, Intumwa ya Papa mu Rwanda yunze mu rya Musenyeri Filipo RUKAMBA ashimira Musenyeri Tadeyo NTIHINYURWA umurimo mwiza yakoze, anakeza Mgr Antoni KAMBANDA ku nshingano nshya aherutse guhabwa na Nyirubutungane Papa Fransisko. Yabasangije ukuntu Kiliziya ishishikajwe cyane no kurengera uburenganzira bw’abana ndetse abamenyesha ko muri Gashyantare 2019 Abayobozi b’Inama z’Abepiskopi Gatolika bakomoka hirya no hino ku isi batumiwe na Papa mu nama yo kunonosora ingamba zo kwita ku bana. Ni no muri urwo rwego Abepiskopi bacyuye igihe batumiwe mu busabane na bagenzi babo ku munsi wa mbere.
Muri iyo nama kandi hari hatumiwemo abantu bahagarariye inzego zinyuranye kugira ngo bungurane ibitekerezo : abayobozi ba za Seminari nkuru zose zo mu Rwanda, impuguke mu igenamigambi no mu ikoranabuhanga, umuyobozi wungirije mu kigo cy’igihugu cy’imisoro n’amahoro, abayobozi ba CRS (Catholic Relief Services), Mama Mukuru w’umuryango wa Benebikira bari muri yubile y’imyaka 100 n’abayobozi b’umuryango uhuza abiyeguriyimana (ASUMA).
Ingingo nyamukuru y’umunsi wa kabiri yigaga ku burere bw’abafaratiri muri za Seminari Nkuru, iya Rutongo n’iya Nyumba, iya Kabgayi n’iya Nyakibanda. Abayobozi bazo bagejeje ku Bepiskopi ibyaziranze mu mwaka wasojwe muri Kamena 2018. Muri rusange gahunda z’umwaka ushize zagenze neza. Bimwe mu bibazo aba basaseredoti bagaragaje ni uko muri iyi minsi barimo kwakira abafaratiri bafite ubumenyi budahagije mu ndimi cyane cyane igifaransa. Bagaragaje ingamba bafashe nko kongera amasaha y’igifaransa n’ay’icyongereza ; gusa umusaruro nturagera ku rwego rwifuzwa. Nyuma y’ibiganiro birambuye kuri icyo kibazo, Abepisikopi biyemeje gushyiraho igihe gihagije cyo kwigishwa indimi abasaba kujya mu Iseminari nkuru bikabera mu rwego rwa diyosezi. Bibajije kandi niba igihe kitageze ngo ururimi rwigishwamo ruhinduke, amasomo atangwe mu cyongereza ! Basanze uyu mwanzuro ukeneye kubanzirizwa n’ubushakashatsi bwimbitse bugambiriye ireme ry’uburezi. Ni yo mpamvu basabye abarezi bo mu Maseminari makuru yose guhura, bakigira hamwe uko ibyo bibazo byakemuka bagakora raporo izashyikirizwa inama yabo itaha. Bemeje kandi ko abarimu bigisha mu Iseminari Nkuru na bo bajya bahabwa amahugurwa akenewe kugira ngo uburere bw’abafaratiri bugende neza. Abepiskopi basabye komisiyo ishinzwe gukurikirana umushinga wo kuvugurura inyubako za Seminari Nkuru ya Rutongo kuwihutisha ! Bashyigikiye ko umusanzu w’abapadiri n’uw’abalayiki watangwa vuba kugira ngo inkunga itegerejwe kuri Perezida wa Repubulika izasange imyiteguro igeze kure.
Imbuto z’umwaka w’ubwiyunge ni nziza kandi buri diyosezi yagize umwihariko wayo. Ni ngombwa ko abahuzabikorwa by’ikenurabushyo muri za diyosezi bahuza abahagarariye inzego zinyuranye kugira ngo hanozwe ibyagezweho. Ndetse n’abanyamabanga b’amakomisiyo y’Inama y’Abepiskopi bagomba gusohoza neza ubwo butumwa kugira ngo imbuto nyinshi Z’uyu mwaka zisangizwe ababyifuza bose.
Muri iyi nama kandi, Abepiskopi bunguranye ibitekerezo ku musanzu wa Kiliziya mu rwego rwo gufasha abakristu gatolika by’umwihariko n’abanyarwanda muri rusange kwibuka ku nshuro ya 25 jenoside yakorewe abatutsi. Bemeje ko ubutumwa bazandikira abakristu mu ntangiriro y’igisibo, buzaba bukubiyemo ibikorwa bifatika bizabafasha mu gihe cyo kwibuka. Bemeje na none ko komisiyo ya Liturujiya itegura amasengesho yazakoreshwa mu icyo gihe. Abepiskopi bashimangiye kandi ko misa yo gusabira abazize jenoside yakorewe abatutsi yari ku wa 6 wa nyuma w’ukwezi kwa Mata, yimurirwa ku wa gatandatu wa mbere wa Gicurasi kubera impamvu z’umuganda ngarukakwezi. Uyu mwaka hazaba ari ku itariki 4 gicurasi 2018, ubwo abakristu bose bazaba bazirikana mu isengesho izo nzirakarengane.
Abepiskopi baganiriye ku nyubako y’aho ibiro by’Inama yabo bizimukira ku Ruyenzi. Iyi nyubako imaze imyaka 2 itangiye. Musenyeri Smaragde MBONYINTEGE ushinzwe gukurikirana ibyayo, yabamenyesheje ko inzu igeze mu gihe cyo gukingwa, ariko ko akazi gasigaye ari kenshi. Yababwiye kandi ko abari baremeye inkunga benshi bisubiyeho, ko hagomba rero gushakwa abandi ndetse ko n’imisanzu y’amadiyosezi yatangwa vuba.
Muri iyi nama kandi, Abepiskopi bishimiye byinshi mu bikubiye mu nyigo y’igenamigambi ry’iyogezabutumwa ryo mu myaka 5 iri imbere (2019 – 2023) ndetse bayikorera ubugororangingo. Basanze ari ngombwa kuvugurura iyogezabutumwa kugira ngo ukwemera kubashe gusubiza ibibazo biriho muri iki gihe abakristu bose babigizemo uruhare.
Abepiskopi bishimiye imikorere y’urukiko rwa Kiliziya bigaragara ko rutangiye gushinga imizi ! Aho hari mu muhango wo gutangiza umwaka mushya w’ubucamanza wabaye ku 6 Ukuboza 2018. Basabye abacamanza gukomeza gushyira ingufu mu gutuma urukiko rwa Kiliziya rumenyekana kugira ngo rufashe benshi bafite ibibazo bijyanye n’amasakaramentu.
Mu gusoza inama, Abepiskopi bahuye n’ibyiciro binyuranye by’abatumirwa. Baganirijwe ku buryo bwo kurinda ibikorerwa muri mudasobwa kimwe n’ibigenda kuri murandasi. Basanze ikibazo cy’umutekano wabyo kigoye, kandi biyemeza kugira icyo bagikoraho muri diyosezi bayobora. Banakiriye kandi umuyobozi w’umuryango wa Benebikira, wabagejejeho aho imyiteguro ya Yubile y’imyaka 100 y’uwo muryango igeze. Iyo Yubile izaba ku itariki 8 Nzeri 2019. Bakiriye kandi abayobozi b’umuryango ASUMA (Association des Supérieurs Majeurs), baganira ku mikorere n’imikoranire mu iyogezabutumwa. Bemeranyijwe ko bagiye kwita cyane ku iyogezabutumwa mu rubyiruko no ku miryango mishya igenda ivuka kugira ngo bayihe umurongo hakiri kare.
Imirimo y’iyi nama yashojwe bemeje ingengabihe y’umwaka w 2019 ku wa gatanu tariki ya 07/12/2018. Abepiskopi bifurizanyije Noheli nziza n’ umwaka mushya muhire wa 2019.
Bikorewe i Kigali, tariki ya 07/12/2018
Padiri Martin NIZIGIYIMANA, Umunyamabanga Mukuru
w’Inama y’Abepiskopi Gatolika bo mu Rwanda
Myr Filipo Rukamba Umushumba wa Diyosezi ya Butare
akaba na Perezida, w’Inama y’Abepiskopi Gatolika bo mu Rwanda


text:
Komisiyo y’umutwe w’ abadepite ishinzwe gukurikirana imikoreshereze n’imicungire y’umutungo wa Leta PAC, yagaragarije ibitaro bya CHUB, ikosa rikomeye byakoze ubwo byishyuraga rwiyemeza mirimo wari ufite isoko ryo kubaka open clinic, mbere yuko imirimo ye irangira, bigatuma hagaragara amakosa yo kwishyura agera ku 9%, arenga ku mafaranga yari mu masezerano bari bafitanye.
Ubwo ibitaro CHUB yabazwaga na Komisiyo y’umutwe w’ abadepite ishinzwe gukurikirana imikoreshereze n’imicungire y’umutungo wa Leta PAC, Impamvu yishyuye rwiyemeza mirimo agera ku 9%, nyuma bakabona imirimo itarakozwe neza, ndetse na rwiyemeza mirimo agakora ibyiciro 3gusa kandi yaragombaga gukora 4, ibi byatumye abadepite ba baza ibitaro bya CHUB niba bitazateza igihombo Leta kubera kwishyura ibitarakozwe nkuko bigarukwaho na Hon. Christine Bakundufite.
Umuyobozi mukuru w’ibitaro bya CHUB Nsanzimana Sabin kuri iki kibazo yemeza ko , bakoze amakosa bakishyura rwiyemeza mirimo, batabanje gusuzuma kandi bakamuha na 9%, arenga kuyarari mu masezerano bari bafitanye na Rwiyemeza mirimo.
Ibi binashimangirwa n’ Umunyamabanga uhoraho muri Minisiteri y’ubuzima MINISANTE, nawe wemeza ko ibi ari amakosa abari bashinzwe kureba niba rwiyemeza mirimo yarakoze ibyo yagombaga, batigeze ba bigenzura ahubwo bakihutira kwishyura ibitarakoze, nubwo avuga ko bafite ikizere ko rwiyemeza mirimo azayagarura.
Ibitaro bya CHUB, iri soko ryo kubaka open Clini ryari rifite agaciro ka amafarangana anagana na Million 83. Ibihumbi 93, na Magana 531, yishyuye rwiyemeza mirimo agera kuri million 68 zirenga zingana na 80% kuyo bari bumvikanye gusa barenzaho 9% ,Atari ateganyijwe , kandi ibi byose byabaye batarasuzumye niba imirimo rwiyemeza mirimo yarayikoze neza, kuko mu byiciro 4 yari gukora, hakozwe ibiciro 3 gusa, ndetse kuri ubu ikiciro 1 cyari gisigaye rwiyemeza mirimo akaba yaranze kugikora, ibintu abadepite bagaragaje nki kibazo gishobora kuzaviramo leta ibihombo.
Inkuru mushobora kuyumva hano
Bertha Uwamahoro Ikigali